ABANTU bangi bagobeddwa ku ttaka mu mwaka 2012. Wabula wadde Minisita w’ebyettaka Aidah Nantaba afubye okugonjoola endooliito ku ttaka omwaka oguwedde, bangi beeraliikirivu nti 2013 yanditandika n’okubagoba ku ttaka kwe bamaze ebyeya n’ebisiibo. Kalondoozi wa Bukedde akulaze engeri wonna mu Buganda\nABANTU bangi bagobeddwa ku ttaka mu mwaka 2012. Wabula wadde Minisita w’ebyettaka Aidah Nantaba afubye okugonjoola endooliito ku ttaka omwaka oguwedde, bangi beeraliikirivu nti 2013 yanditandika n’okubagoba ku ttaka kwe bamaze ebyeya n’ebisiibo. Kalondoozi wa Bukedde akulaze engeri wonna mu Buganda abantu gye balindiridde okusengulwa ku ttaka.\nBANNAYUGANDA baayanirizza omwaka omuggyaogwa 2013 mu sitayiro. Wonna ng’owulira bakuba enduulu, batulisa ebiriroliro n’okwokya ebipiira.\nWabula wakati mu kujaganya kuno, bangi balimu kutya nti oba guno gwe mwaka mwe bagenda okugobwa ku ttaka!\nE Kayunga, Minisita Aidah Nantaba gye yazzizza abatuuze ababadde bagobwa omugagga mu bibanja byabwe, abaayo bakyalimu okutya oba omwaka 2013 gunaaleetawo enkyukakyuka era ne baddamu okugobwa.\nN’abatuuze b’e Vvumba ekisangibwa mu Disitulikiti y’e Luweero nabo bakyasattira oluvannyuma lwa kkampuni ya Zion okugula ettaka yiika ezisoba mu 300, ku mukadde Norah Nabikande abamu lye bagamba nti ttaka lya Bwakabaka.\nSsentebe w’e Vvumba Herbert Musoke bwe nayogeddeko naye yang’ambye nti: Ffe kye tumanyi nti ettaka lino lya Bwakabaka era edda nga bakadde baffe obusuulu babuwa ewa eyali Nabikande Tereeza Basirika eyo mu myaka gya 1960.\nTuzze tutambula bwe tutyo, wabula mu 2008, Nabikande yawulira ng’amaanyi gamuwedde kwe kusalawo okuleeta Sserebe (Katikkiro we) era eyakung’aanyanga busuulu mu bantu, naye ffe tukimanyi nti ettaka lya Kabaka. Nabikande kitiibwa, era ono aliko yasikira Basirika eyaliko.\nKu mulembe gw’ono abantu baatandika okwegula, kyokka nga tabawa byapa naye nga bakola ndagaano. Mu 2010 Nabikande yakyusa Katikkiro we n’aleeta omulala ayitibwa Bugoba, wabula Bugoba ate ebintu yabyonoona n’akatagga! Yatandika okusala ku bibanja by’abantu ng’abitunda olwo ng’abalekerawo kawugiro, ate n’akawugiro ke yabalekera baakaguzizza kkampuni ya Zion!\nMu 2011 twatandika okuwulira oluvuuvuumo nti Zion yaguze ettaka lino, naye nze nga ssentebe w’ekyalo ssaabimanya. Twalabidde awo nga tulakita zitandika okusenda emmere y’abantu era enjala tetumanyi gye tugenda kugidda mu 2013, abazadde batuuse n’okulemwa okuzza abaana ku masomero kuba ssente za fiizi bagenda kuzigulamu mmere.\nAni anaasimattuka ekibbattaka n’ekisengulabantu mu 2013?


Bukedde Online - Ochola azzeemu okukola enkyukakyuka mu Flying squad\nLooya avudde mu musango ne gutabuka\nSsabadinkoni aleppuka n'ogw'okusobya ku muwala...\nOMUDUUMUZI wa poliisi, Martin Okoth Ochola akoze enkyukakyuka mu poliisi mw’alondedde aduumira ekitongole kya poliisi ekirwanyisa abazigu ekya Flying Squad, omugya. Mu kiwandiiko ekyafulumiziddwa poliisi ku Mmande nga June 4, 2018 nga kiriko omukono gw’avunaanyizibwa ku nzirukanya y’emirimu mu poliisi Hajji Moses Balimwoyo, Ochola yalonze D/SSP Peter Kakonge abadde akolera mu kitongole ekinoonyereza ku buzzi bw’emisango e Kibuli n’amuzza mu kibaddemu Herbert Muhangi, akulire Flying Squad.\nOchola okulonda Kakonge kiddiridde okusattulula Flying Squad eyali ekulirwa Muhangi kati ali mu kitongole ekivunaanyizibwa ku nzirukanya y’emirimu mu poliisi nga y’atwala ofiisi evunaanyizibwa ku kubala abaserikale. Ochola mu kulonda Kakonge yamaze kutunuulira engeri gy’abadde akolamu emirimu gye n’ebitongole ebyenjawulo by’akoleddemu.\nKakonge yaliko mu kitongole kya Violent Crime Crack Unit (VCCU) ne Rapid Response Unit (RRU) ebyeyubula ne bifuuka Flying Squad. Kakonge yaweereddwa ebiragiro omuli okutereeza ekitongole kino.\nKakonge eyalondeddwa okuduumira Flying Squad yagambye nti ekitongole kino agenda kukitambuliza ku mitendera n’amateeka agalina okugobererwa okusobola okulaba ng’ebintu ebikyamu n’ebikolobero saako n’emisango abaserikale gye beenyigiramu giggwaawo.\nYagambye nti ebimu ku by’agenda okusinga okukolako kwe kulaba ng’akuuma ekitiibwa kya Flying Squad omuli okutangira abaserikale okwenyigira mu bikolobero omuli okutulugunya abantu kuba bye bimu ku bintu abantu bye beemulugunya ku kitongole kino. Yasuubizza okukolagana n’abantu baabulijjo okusobola okubafunamu amawulire aganaayamba okulwanyisa abazigu.\nMu baserikale abalala Ochola be yakyusizza kuliko D/ACP Isaac Oketcho eyaggyiddwa mu ofiisi evunaanyizibwa ku by’okulebula abantu mu mawulire n’ebyempuliziganya (Media Crimes) n’atwalibwa okukulira okunoonyereza ku misango egibuuka ensalo (Transnational Crimes) ku SID e Kireka.\nD/SSP Peter Muwonge y’avunaanyizibwa okutendeka abaserikale abanoonyereza ku buzzi bw’emisango, D/SSP Hosea Manyindo y’avunaanyizibwa ku kunoonyereza ku misango gy’amawulire n’ebyempuliziganya, D/SSP Okello Oburu yatwaliddwa okukuliramu okunoonyereza ku buzzi bw’emisango mu kitundu kya Kiira, D/SSP Sulaiman Kabuye yatwaliddwa okunoonyereza ku buzzi bw’emisango mu kitundu kya Rwenzori West ne D/SP Willy Kalimbano yaggyiddwa e Kiboga n’atwalibwa okunoonyereza ku buzzi bw’emisango mu kitongole ky’eggaali y’omukka.\nPeter Kakonge y’ani? l Kakonge eyalondeddwa okuduumira Flying Squad yeegatta ku poliisi mu 1980 nga police Constable era nga yatendekebwako eby’ekinnamagye e Nakasongola.\nl Akoledde mu bitongole bya poliisi ebyenjawulo omuli ekivunaanyizibwa ku guno naguli mu poliisi (General Duties), VCCU, RRU, ekitongole ky’ebidduka (Traffic), ekikkakkanya obujagalalo (Field Force Unit) nga kati abadde akolera mu kitongole ekinoonyereza ku buzzi bw’emisango. l Okuva mu 1980, Kakonge abadde akuzibwa okutuuka ku madaala ag’enjawulo nga kati ali ku ddaala lya Senior Superintendent.\nViolent Crime Crack Unit,\nMNartin Okoth Ochola\nBagobye 90 mu Flying Squad


Bukedde Online - Kabineeti: Disitulikiti eziviiriddemu awo n’abakuba obulatti\nKabineeti: Disitulikiti eziviiriddemu awo n’abakuba obulatti\nBeti Kamya yakoowa Besigye\nLukwago ne Musisi bawadde Bannakampala essuubi...\nNGA disitulikiti ezimu zikyajaganya okufuna bamanisita, waliwo ezaabadde ne baminisita kyokka nga kabineti empya yazirese mu bbanga.\nRosemary Ssenninde eyalondeddwa ku bwaminisita w'eggwanga ow'ebyanjigiriza\nEno ye yanywedde mu ndala akendo oluvannyuma lw’okuvaamu baminisita basatu, ng’ababiri bajjuvu.\nBaafunye Adolf Mwesige, owebyokwerinda n’abaazirwanako. Baafunye William Byaruhanga, nga yaweereddwa ekya Ssaabawolereza wa Gavumenti ne Peace Mutuuzo Madame eyafuuliddwa minisita omubeezi avunaanyizibwa ku kikula ky’abantu n’obuwangwa.\nMutuuzo yavuganya ku kifo ky’omubaka omukazi owa palamenti kyokka n’awangulwa.\nBalina Matia Kasaija ow’ebyensimbi, Kasiriivu Atwooki, eyalondeddwa ku bwaminisita omubeezi avunaanyizibwa ku kulondoola ebyenfuna ne Adrian Tibaleka ow’abakadde n’abaliko obulemu.\nYaviiriddemu awo, oluvannyuma lw’okusuula Jim Muhwezi abadde minisita avunaanyizibwa ku byamawulire n’okuluhhamya eggwanga. Muhwezi yawangulwa Fred Turyamuhweza ku mubaka wa Rujumbura.\nGOMBA: Baalekeddwa ttale, oluvannyuma lwa minisita omu gwe babadde naye, Rosemary Najjemba Muyinda obutaddamu kulondebwa.\nNabo baaviiriddemu awo anti Jesca Alupo abadde minisita w’ebyenjigiriza teyazzeemu kulondebwa. Alupo yawangulwa ku kifo ky’omubaka omukazi owa disitulikiti ye Katakwi.\nKIRUHURA: Omuva Pulezidenti Museveni ku mulundi guno tebaafunye. Minisita John Nasasira abadde minisita w’ebyempuliziganya, kyokka nga mu kulonda okwakaggwa teyakwetabaamu era yalangirira nti annyuse ebyobufuzi.\nKyokka ekyenjawulo ku Kibaale, okutandika ne July wa 2016 egenda kukutulwamu disitulikiti ssatu ez’enjawulo Kibaale awagenda okusigala Kasaija, disitulikiti y’e Kakumiro awagenda okubeera Kasiriivu ne disitulikiti ye Kagadi awagenda okusigala Tibaleka.


Bukedde Online - Aba saluuni bajjukizza Pulezidenti ssente ze yabasuubiza\n'Ku luno twagala Museveni ayeze lweyo obul...\nABAKOZI ba saluuni abeegattira mu kibiina kya Rise Investors, Save Easily Serve Importantly (RISESI) bajjukizza Pulezidenti Museveni ku ssente ze yabasuubiza mu biseera eby'omuggalo ne ssente ez'Emyooga gavumenti z'etaddewo okuyagamba abantu okwekulaakulanya.\nAbamu ku bammemba abaabadde mu lukiiko nga bawuliriza bakama baabwe.\nBya AGNES NANTAMBI\nMu lukungaana lwa bannamawulire olwayitiddwa ssentebe w'ekibiina kino, Emmanuel Bogere, baasabye Pulezidenti Museveni okussa mu nkola ekisuubizo kye. Abamu ku bammemba baalumirizza abakulembeze baabwe nti ensimbi ezaabasuubizibwa bakakasa nti zaabaweebwa dda kati bababuzaabuza bubuzaabuza.\n"Tukooye okututuuzanga mu nkungaana ezitalina mulamwa, temuddamu okutuyita nga temulina ssente za kutuwa," Innocent Mugerwa nnannyini saluuni ya Innos Saloon e Namugongo bwe yagambye. Mugerwa yannyonnyodde nti abakulembeze baabwe balemeddwa okukwatagana n'abantu abatuufu abatuuka ewa pulezidenti basobole okufuna ensimbi zino.\nPulezidenti Museveni bwe yalangirira omuggalo n'abalina saluuni teyabataliza era bangi baalaajana nga baagala bakkirizibwe okuggulawo kubanga embeera yali ebayinze. Okusaba kwabwe, Pulezidenti yakuwuliriza n'abasuubiza okubawa ssente ez'okuteeka mu bizinensi zaabwe wadde nga yamala n'abakkiriza okukola.\nMugerwa yagambye nti singa bafuna abantu abatuufu abatuuka ku Pulezidenti Museveni bandisobodde okuzifuna naye kati essuubi ligenda libaggwaamu. Ye Abbey Jjagwe yagambye nti balekeddwa nnyo emabega kyokka ng'omulimu gwabwe guwaniridde abavubuka bangi abandibadde banoonya emirimu.\nIsaac Mungi atwala ekitundu kya Makindye agambye nti omulimu guno gukalubidde ddala olw'ensonga nti ebizigo ebisinga bye baali bakozesa byayitako, ebyuma ebisala enviiri ebimu byatalagga kyokka tebalina nsimbi kugula birala. Mu ngeri y'emu asabye Pulezidenti abagambire ku balandiroodi abakyasibidde ebintu byabwe mu bizimbe nga babasaba ensimbi z'obupangisa.\nAte Florence Birungi atwala ekitundu kya Busega agambye nti obuzibu buvudde ku butaba bumu, obunnanfuusi n'obutayagaliza nga buli kiseera abakozi abasinga babeera mu kubega bannaabwe mu kifo ky'okwekulaakulanya. Charles Sebuufu akwanaganya emirimu gy'ebyobusuubuzi mu kibiina kya TEAM THOROUGH YKM 2021 ekinoonyeza Pulezidenti akalulu yagumizza bammemba bantu bano n'abasuubiza nti ensimbi ezaabasuubizibwa bagenda kuzifuna singa bakkiriza okwetaba mu bwegassi.\n"Mubadde n'ekizibu ky'obwegassi naye kati twagala musooke mwegatte bulungi olwo tubasomese ku nsimbi mulyoke muzifune ssaako n'ez'Emyooga,"\nMuramuzi eyabba ku bantu obuwumbi 4 asindikiddwa Luzira


Kitalo Ekya Musajja Wa Kabaka Mwagalwa Kangavve – ababaka\nHome Topic Kitalo Ekya Musajja Wa Kabaka Mwagalwa Kangavve\nKitalo Ekya Musajja Wa Kabaka Mwagalwa Kangavve\nHome › Forums › Meeting Greeting & News Reports › Okweyanjula / Introduction › Kitalo Ekya Musajja Wa Kabaka Mwagalwa Kangavve\nJune 4, 2014 at 8:38 am #17658\nMwagalwa Kangavve: Yatandikawo Bonna Basome e Mawogola mu myaka gy’enkaaga\nSsembabule | Jun 03, 2014\nABANTU b’e Lwemiyaga Ssembabule ne Klesia y’Abasodokisi bali mu kyobeera olw’okufa kwa Sam Mwagalwa Kangavve, taata w’omubaka Theodore Ssekikubo.\nMwagalwa yazaalibwa August 20,1905, kitaawe ye mugenzi Athanasios Namwoleza Ssemakula eyali omutaputa wa Gavana Sir Andrew Cohen ate nnyina ye Bladinah Nambakire Namusoke eyali omu ku bazaalisa abaggulawo eddwaaliro e Mengo ne Dr. Albert Cook.\nOkusoma yakutandikira mu Kangavve P/S e Ssemuto, Anoonya Orthodox P/S erisangibwa e Degeya mu ggombolola y’e Kalagala e Luweero era bw’amala P6 yagenda mu J1 ne J2, olwo n’atendekebwa obusomesa.\nOmubaka Theodore Ssekikubo, omu ku batabani be agamba nti kitaawe yali musajja mukozi era ng’akoze emirimu egy’enjawulo era egy’ettendo egitalyerabirwa. Mwagalwa Kangavve ne munne Mubiru be bamu ku baatandika essomero lya Katikamu SDA erisangibwa mu disitulikiti y’e Luweero\nYali musomesa era ye yatandika enkola ya Bonnabasome e Ssembabule mu 1963. Kino yakitandikira e Kibundabunda mu Mawogola bwe yatuuka mu kifo ekyo nga temuli masomero n’atandika enkola eno.\nYatandika Lwemikoma P/S eryali ery’amatoffaali aga 99 era lumu omulaalo yamubuuza nti bwe nkuwa abaana bange basatu ompa ssente mmeka?\nKangavve ye mutandisi wa Trenton White Memorial SSLwemiyaga mu 2014. Ogumu ku mirimu emirala gy’abadde yeenyumirizaamu, kwe kubeera omu ku batunzi b’ekyalani abatendeke abaasooka era ye yatunga essuuti ya SSekabaka Muteesa II gye yayambala ng’ava mu buwanganguse mu 1955.\nYakola obusuubuzi bw’ebyennyanja mu mawanga okuli Uganda, Congo ne Kenya era nga kino kyamumanyisa nnyo ebitundu bingi. Mwagalwa y’omu ku baatolosa n’okukweka Ssekabaka Sir Edward Muteesa II mu 1966 amagye ga Obote lwe gaalumba olubiri lw’e Mmengo.\nAbadde musajja atya Katonda,ayagala eddiini ye nga y’omu ku baatwala eddiini y’Obusodokisi e Lango era afudde mwogezi wa Lulango kayingo.\nYatandikawo amasinzizzo agawera okuli Kikoma, Kibundabunda ne St. Luke e Lwemiyaga. Era y’omu ku bagoberezi ba Kristo abaagenda mu Yisirayiri mu 1980 bwatyo n’akwata ne ku ntaana ya Yesu.\nAbadde musawo akuba empiso era eby’okuzaalisa yabikugukira e Congo gye yagenda ne Polofeesa omuzaalis Dimepolos ng’eno gye yava n’atandika obuzaalisa naddala mu disitulikiti zino; Ssembabule, Kiruhura, Gomba, Ngoma, Kyankwanzi, Buluuli, Bunyoron’awalala.\nMu bulamu bwe, Mwagalwa Kangavve yazannya emizannyo egisinga okuli okusamba omupiira, okukuba ebikonde era yali muvuzi wa mmotoka za mpaka ne pikipiki ssaako n’emirala mingi.\nOmulanga gwa Ssaabasajja ogw’okuzaala okwaza Obuganda yagunyiikirira ddala ng’aleese abaana 35 abalamu ng’abalala bangi bafudde, abazzukkulu 150 ng’asobodde n’okulaba ku Bannakabirye\nOkusinziira ku mutabani we Nicholas Katamba, Kangavve y’omu ku batandisi b’ekibiina ky’ebyobufuzi ekya UPM oluvannyuma ekyeyubuula ne kifuuka NRM era yali musawo wa famire ya Pulezidenti Museveni okuviira ddala eyo mu 1950 we yabeerera omusawo mu bitundu by’e Kiruhura. “ Olw’enkola y’obusawo bwe okuva olwo buli Mzee Kaguta lwe yalwalanga yasabanga ku mutwala wa Sam Mwagalwa, olutalo yalubeeramu ng’awa obujjanjabi, kyamusembeza kumpi ne Museveni nga bwelwaggwa yaweebwa kkaadi emukkiriza okuyingira amaka g’obwapulezidenti butereevu okulaba Museveni,” Katamba bwe yannyonnyodde.\nAbamanyi Mwagalwa bagamba nti afudde munyiivu eri Museveni olwa ye ky’abadde ayita okuyigganya mutabani we ng’ate yamumuwa amuyigirize ebyobufuzi era baweereze eggwanga.\n“ Museveni adda atya ku mwana wange n’abonyaabonya ng’ate twalwana ffenna, olw’okuba ayogera amazima ku bigenda mu maaso mu ggwanga?,” Mwagalwa bwe yayogera nga January 4,2013, mutabani we Theodore Ssekikubo bwe yali ayimbuddwa mu kaduukulu ka poliisi gye yali asibiddwa e Kazo ewa Ssekikubo.\nOlwaleero omubiri gw’omugenzi gugenda kusabirwa mu Lutikko y’Abasodokisi e Namung’oona nga kwa kukulemberwa Metropolitan Jonah Lwanga oluvannyuma aziikibwe ku kyalo Kangavve e Ssemuto mu disitulikiti y’e Nakaseke enkya ku Lwokusatu.


Bukedde Online - Eza Woodball 5 tezirabisse mu luzannya olwokuna\nEza Woodball 5 tezirabisse mu luzannya olwokuna\nShe Cranes ekyalidde Vision Group\nLiigi ya Basketball etuuse ku mutendera w'enyumira...\nMANEJA w’omuzannyo gwa Woodball mu Uganda, John Baptist Kateregga atabuddwa ttiimu 5 bwe zitalabiseeko ku lunaku lwa liigi olwokuna olwo ze zibadde zigenda okuzannya nazo obubonero ne zitwala bwa ku mukeeka.\nKu Lwomukaaga ttiimu za Woodball 12 zaabadde zirina okubbinkana ku kisaawe e Kyambogo mu lunaku Olwokuna olwa Liigi ya sizoni eno wabula MUBS(abaami n’abakyala), Luzira SS (abaami), IUIU (abakyala) ne KIU (abaami) tebaalabiseeko ate ne batawa nsonga lwaki tebaasobadde kulabikako ekitabudde ennyo Maneja n’asuubiza okuziwa ekibonerezo ekikakali .\nKateregga agamba nti okusinziira ku mateeka agafuga omuzannyo guno, ttiimu yonna nga teesobole kuzannya ku lunaku lwa liigi olwategekebwa, erina okuwandiikira akakiiko ng’ebula ennaku bbiri wabula bw’eremerwa okukikola mu budde ekangavvulwa.\n“Ttiimu zino ettano ngenda kwogera nazo mu bwangu okuzuula ensonga lwaki tebasobodde kuzannya era tulabe n’eky’okubakolera mu bwangu ddala,” Kateregga bwe yategeezezza.\nEno ye sizoni eyokubiri nga Liigi y’omuzannyo gwa Woodball etegekebwa mu Uganda.\nJohn Baptist Kateregga


Ebizuuse ku muggya wa Nantume eyaakayanjul...\nPOLIISI y'e Mpigi ekutte omuserikale waayo nga kigambibwa nti yasobezza ku mwana wa munne. Antony Twesigye 52, ng'alina abakyala babiri, ye yakwatiddwa olw'okusobya ku mwana ow'emyaka etaano gyokka!\nTwesigye okusobya ku mwana ono kigambibwa nti yalabirizza bazadde be bombi nga bavuddewo n'amuvumbiikiriza n'amusobyako. Omwana yamusooberedde ku ssaawa nga 2:00 ez'ekiro ekyakeesezza eggulo nga mu nnyumba mwe yavudde yaleseemu mukazi we ng'alaba kazannyo ku ttivvi. Yasoose kumuwa sswiiti n'amulagira okuggyamu empale amusituleko. Bwe yalabye kagiggyeemu naye n'aggyamu eyiye n'akasobyako ng'akasitulidde ku magulu ge.\nTaata w'omwana yategeezezza nti bwe yamaze okusobya ku mwana we n'amulagira okuyingira mu nnyumba era n'amukalaatira obutabaako muntu yenna gw'abuulira kimutuuseeko. Omwana eyalabye Twesigye ng'asobya ku munne ku lusebenju yayanguye okubuulira maama waabwe nga yakatuuka awaka era bwe baamukebedde ne bakizuula nti yabadde asobezeddwaako.\nMaama w'omwana yayanguye okuyita bba eyabadde ku mulimu ng'akuuma era Twesigye amangu ddala n'akwatibwa. Omwana yagambye nti Twesigye yabayise bombi n'abawa sswiiti n'alagira munne okuggyaamu empale nga bw'amuyambako n'oluvannyuma n'eyiye n'agiggyamu n'amussa ku magulu ge nga amwesigamizza ku kisenge n'amusobyako.\nYagambye nti obwedda agezaako okulwana n'okuleekaana kyokka ng'amunyweza amagulu n'okumukwata emimwa. Taata w'omwana yagambye nti baamusanzeeko amazzi ku magulu n'ebisambi ge baatutte okukebera okusobola okufuna obujulizi ku nsonga eno.\nWabula Twesigye ebyayogeddwa abaana n'abazadde yabyegaanyi n'ategeeza nga bwatannaba kusobya ku mwana wa muserikale munne. Yagambye nti ebimwogerwako birabika biva ku ntalo za mirimu na mpalana ze bamulinako kubanga tayinza kusobya ku mwana wa munne.\nKino Taata w'omwana yakiwakanyizza n'agamba nti talina mbiranye yonna ne Twesigye. Akulira bambega ba poliisi e Mpigi, Andrew Ainembabazi agambye nti Twesigye agguddwako omusango gw'okusobya ku mwana atanneetuuka ku fayiro nnamba SD: 48/26/ 12/2018. N'agamba nti okunoonyereza kugenda mu maaso\nBaddereeva bakubaganye olw'ensimbi\nBabatizza abaana 105 ku Boxing Day\nAbatuuze bavudde mu mbeera ne bakoona geeti y'ekkanisa


Bukedde Online - Aba LDU bakubye owa LC kata bamutte\nAb'e Mpereerwe balaajanidde KCCA ku luguudo\nAbakazi abaatabudde muka Bukenya boogedde\nMANDE Mutabaazi 37, owaamawulire ku lukiiko lwa LC1 e Kirinnya Main anyiga biwundu, abaserikale b’eggye erikuuma ebyalo, aba LDU bwe baamukkakkanyeeko ne bamukuba emiggo egibuzeeko katono okumutwala emagombe.\nMutabaazi ng’alaga ebiwundu bye yafunye ku mugongo. Ku ddyo bw’afaanana.\nOno ali mu bulumi ng'ajjanjabibwa mu ddwaaliro lya Royal Health Medical Clinic e Kirinnya - Kavule mu Divizoni y'e Bweyogerere mu Munisipaali y'e Kira ategeezezza nga bwe yabadde ava okukola ku ssaawa 4:00 ez'ekiro n'agwa mu ba LDU abaamukubye okubula okumutta.\nAgamba nti yabadde ava wa mukama we, Richard mu Kireku gye bakola ogw'okuzimba ng'adda ewuwe e Kirinnya wabula aba atuuka ku wooteeri ya Rest Gardens abasajja bataano aba LDU ne bava mu nsiko gye baabadde beekwese nga bakutte emmundu ne kibooko ne bamusaba densite nga tagirina kwe kumuggyamu essaati gye yabadde ayambadde ne bagimusiba ku mimwa ne batandika okumukuba kibooko buli we basanze wabula abamu nga bagezaako okumutaasa naye ng'ababiri abamukuba tebabawuliriza era baayagadde n'okumukuba amasasi kyokka bannaabwe ne babagaana.\nOno yataasiddwa abaserikale ba poliisi abaabadde balawuna ekitundu era aba LDU olwabalabye ne bamuvaako ne beeyongerayo ng'abaserikale bano be baamututte ewa mukama we gye yabadde ava eyamututte mu ddwaaliro.\nYafunye ebisago mu mugongo olw'emiggo era alumizibwa mu mbiriizi ne mu kifuba nga n'okutuula tasobola.\nSsentebe w'ekitundu kino, Meddie Ssegawa Kafeero alaajanidde RDC w'e Kira, Joseph Muhoozi Ssekasamba okubataasa ku ba LDU abasukkiridde okukuba abantu nga kumpi buli lunaku babaako abantu be bakuba obubi.\nYasabye nabo bagoberere amateeka nga bakola omulimu gwabwe baleme kutabangula ddembe lya bitundu.\nAbawala bakooye abasajja ababalwisa okubatongoza mu bufumbo\nAbantu 4,000 balambudde ebiggwa bya Buganda mu 2009\nBuganda egguddewo ekifo kya kapere Lugard


Bukedde Online - Abaagobeddwa mu Park Yard babawadde gye bakolera\nKCCA yeesambye eby'okumenya Park Yard\nPoliisi evudde ku by'okumenya akatale ka p...\nBy Joseph Mutebi Josephat Sseguya\nOmugagga Ham ayogedde\nABASUUBUZI bangi ababadde bakolera mu katale ka Park Yard baddukidde mu butale obuliraanyewo naddala aka St. Balikuddembe (Owino) ekireetedde emidaala gyammwo okupaazibwa ebisale.\nGodfrey Kasiita omu ku bakulira abasuubuzi mu Owino yategeezezza nti, emidaala girinnye ebbeeyi na ddala egy’engatto kubanga ababadde mu Park Yard baddukidde mu Container Village ate nga yajjula dda olwo ne bagenda mu Owino.\nAbasuubuzi nga bawujja munaabwe eyazirise.\nAgamba nti Owino ekola nnyo ate wakyaliyo emidaala kyokka bannanyini midaala olwawulidde okuggala kwa Park Yard ku Mmande, ne balinnyisa ebisale byagyo.\nAkwanaganya emirimu gya Owino, Badru Kavulu yategeezezza nti, bannannyini midaala essaawa eno abagirina mu bifo ebisava ebikola ennyo giri wakati wa 200,000/- ne 500,000/-.\nEgimu ku midaala gino giri mu kiyumba ku ludda olwakazibwako Kampala Road (olw’abasuubuzi abangi), era we basalira engoye ng’oyingidde akatale kano ku ludda lw’oluguudo lwa Kafumbe Mukasa.\nOmusuubuzi ng'atwala embaawo ezokuzimba omudaala gwe ku Ham Shopping Center waggulu gyebabawadde\nAbatundira wansi, basasula bannanyini midaala 100,000/- kyokka waliwo abasiba waya wakati w’emidaala ebiri n’eva eno n’edda ku mulala ng’esala mu lukuubo omusuubuzi n’awanikako engoye era ow’ekika ekyo asasula wakati wa 30,000/- ne 50,000/- omwezi kyokka enkola eyo ab’akatale bagivumirira olw’okulemesa abatambula n’enkaayana mu basuubuzi.\nAbasuubuzi omuli Brenda Nakimuli baategeezezza nti, omudaala gubadde ku bbeeyi ntono wakati wa 100,000/- ne 400,000/-.\nOmwetissi ng'ajjawo emmaali y'omusuubuzi mu Parkyard\nAbasuubuzi ba Park yard baaweereddwa emidaala egy’obwereere;\nEmidaala gibaweereddwa ku Ssegawa House okuliraana olubiri lwa Kabaka e Mengo ku kikubo ekigguka ku Mbuzi nga baakumala emyezi ebiri nga tebasasudde, abalala ne baweebwa emidaala 1,000 ku kizimbe kya Ham ku Park Yard, mu Usafi emidaala 700 n’emidaala emirala mu katale k’e Wandegeya nga bano baakumala emyezi mukaaga nga tebasasudde.\nEkizibu, ebitundu ebyabaweereddwa nga ku Ham bibadde tebiriimu basuubuzi kubanga bye bisemba waggulu mu kalina abagula gye batatera kutuuka. Akatale ka Usafi kaludde nga tekakola kimala n’ake Wandegeya kyokka essuubi lya kubeera nga bagenda kumala ebbanga nga tebasasula. Abaagala egya Usafi ne Wandegeya basooka kujjuza ffoomu za KCCA ne bagibawa.\nOmusuubuzi ono omulema yalabiseeko nga gamwesibye kubanga waggulu ku bizimbe gyebasengulidde abasuubuzi tasobola kulinnyayo\nOMUGAGGA Haji Hamis Kigunddu owa Ham yategeezezza nti ye yakwataganye ne KCCA ssaako gavumenti n’awa abasuubuzi ababadde bakolera mu Park Yard emidaala 1000 ku kizimbe kye, 700 mu Usafi n’abalala n’abapangisiza e Wandegeya mu katale ka KCCA.\n“Kino nkikoze okuyamba abantu bano obutagamba nti bamaze gagobebwa era mbawadde emyezi mukaaga nga tebasasula wadde ekikuumi, Wabula mu maaso eyo nga bamaze okwetereeza ngenda kubasasuza akassente akasaamusaamu,” bwatyo Ham bwe yategeezezza.\nYayongeddeko nti enkulaakulana bw’ejja tebeerako kulowooza ku ani agikulembedde, nze njagala kulaba nga buli kintu kitambula bulungi mu Kampala era omulimu gw’okuzimba ekisaawe ogugenda okuwemmenta obuwumbi bwa 176,400,000/- nga gutandika ssaawa yonna ng’amaze okulaba nga buli musuubuzi afunye omudaala walaga.\nAbamu ku basuubuzi ababadde bakolera mu Park Yard nga basibye engugu ate abalala nga bali mu nnaku.\nYasabye bannabyabufuzi okukomya okulowoolereza mu kukuuma mu bantu omuliro ng’ate ekituufu bakimanyi ekintu ekiremesezza Kampala okugenda mu maaso nga bali mu ntalo ezitayamba bantu baffe. Ssentebe w’akatale ka Park Yard Kasimu Ssebadduka yakakasizza ebyayogeddwa Ham.\nYagambye nti wadde babadde sibeetegeefu kuva mu Park Yard naye ate tebayinza kulemesa nteekateeka ya kukulaakulanya kibuga era ekirungi kasita babawadde we balaga.\nYe omumyuka we, Godfrey Busuulwa yagambye nti abasuubuzi baabwe bagenda kubayambako okulaba nga bafuna emidaala era buli muntu afuna omudaala wadde gwa bwereere balina kumala kubawandiika ng’enkola ennuηηamu era n’asaba buli muntu agumire embeera gye bayitamu.\nAbasuubuzi nga bapanga emidaala waggulu ku Ham Shopping Ground.\nHAJI Hamis Kigundu 34. Mutabani wa Haji Haruna Ssegawa muganda w’omugagga John Ssebalamu ne John Bosco Muwonge abamu ku basinga ensimbi mu Kampala era ye mukulu wa Haruna Ssegawa owa Haruna Towers 32.\nYasomera Ndejje S.S gye yava nayingira Makerere yunivasite n’asoma amateeka g’alinamu diguli.\nYatandika obusuubuzi ng’ali mu S.6 wabula agamba nti yagwa emirundi musanvu oluvannyuma n’aloka era kati yafuuka w’amaanyi.\nAlina ebizimbe bisatu ebyamaanyi mu Kampala okuli Ham Shopping Grounds ku Nakivubo, Ham Towers e Makerere ne Ham Shopping Centre era e Makerere.\nEkizimbe ekyokuna ky’abadde yaakazimba ku Market Street e Nakaseero yakitunze n’akiguza omugagga wa Capital Shoppers, Ngabirano.\nAlina amaka agamu ku gasinga okuba ag’ebbeeyi mu Uganda agasangibwa e Kawuku Bbunga ku mazzi agali ku yiika munaana era gabalirirwamu obuwumbi 25, Alina poloti ggaggadde ya yiika nga ttaano awali Social Center e Mengo gy’amaze okukuba ekibaati okutandika okuzimba.\nYagenda okuzimba ekisaawe ky’e Nakivubo Stadium ekigenda okuwemmenta 176,400,000,000/-.\nOmugagga ono si mufumbo era tanoonya naye alina omwana.\nNamirembe esonze ettoffaali okuzimba ettendekero ly'abaawule


Bukedde Online - Ababaka abaagobwa: Ensala ya kkooti ey''oku ntikko ya Lwakuna\nOmuwala alumirizza Chameleone okumuzaalamu\nAdded 4th March 2014\nKkooti y''oku ntikko erangiridde nga 6th, March, 2014 lw''egenda okuwa ensala yaayo oba ababaka abagobwa mu Palamenti basigala mu bifo byabwe.\nBya Frank Lukwago\nKkooti y'oku ntikko erangiridde nga 6th, March, 2014 lw'egenda okuwa ensala yaayo oba ababaka abagobwa mu Palamenti basigala mu bifo byabwe.\nEnkya ya leero ababaka bakyewaggula abaagobwa mu Palamenti okuli; Thedore Sekikubo, Muhammed Nsereko, Wilfred Niwagaba ne Barnabus Tinkasimire bakedde kugasimbagana n’abalamuzi ba kkooti ey’oku ntikko mu kujulira kwe baateekayo nga bagisaba eyimirize akakiiko k’ebyokulonda kaleme kutegeka kulonda kwa kujjuza bifo byabwe.\nAbalamuzi 5 aba kkooti ey'oku ntikko okuli; John Wilson Tsekoko, Benjamin Odoki, Christine Kitumba, Galdino Okello ne Stellah Arach Amoko be basazeewo okuwa ensala yaabwe ku Lwokuna nga 6th, Marchg, 2014 oluvannyuma lw'okuwulira okusaba kw’abaali ababaka bano ku ssaawa 3 ez’oku makya.\nKyokka wabaddewo katemba ng'okuwulira omusango guno kugenda mu maaso omu ku bapuliida b'ababaka bakyewaggula, George Kanyeihamba, bwe yeekandazze n'afuluma kkooti n'ekiddiridde babaka ababaka ne bamunaabira mu maaso ne bamuggya ku lukalala lwa bapuliida ababawolereza ne basigaza bapuliida aboolulango babiri okuli Caleb Alaka nePeter Walubiri.\nGye buvuddeko, abalamuzi 4 aba kkooti etaputa Ssemateeka baasalawo ku babaka nti baali tebakyalina kifo kyonna mu palamenti kubanga tebamanyiddwa wa we bagwa oluvannyuma lw’ekibiina mwe bajjira ekya NRM okubagoba.\nAbaazirwanako bennyamivu olwa Gavt. obutabafaako\nMusisi akunyizza abakola oluguudo lw'e Lugoba\nLeero mu mboozi y'omukenkufu tukulaze engeri gy'oyinza okukozesa Butto w'etteete okugoba ensiri, enkwa n'okuvumula amannyo


Olubereberye 19 LBR - Bamalayika ababiri bwe batuuka e - Bible Search\nOlubereberye 18 Olubereberye 20\nObwonoonefu bwa Sodoma\n1Bamalayika ababiri bwe batuuka e Sodoma akawungeezi; Lutti yali atudde ku mulyango awayingirirwa mu kibuga Sodoma. Lutti n'abalaba, n'asituka okubasisinkana; n'avuunama mu maaso gaabwe.- 2N'abagamba nti, “Bakama bange, mbeegayiridde mukyame, muyingire ew'omuddu wammwe, munaabe ku bigere era musule. Bwe bunaakya ku makya mulyoke mugende.” Ne baddamu nti, “Nedda, tugenda kusula ku luguudo mu kibuga.”- 3N'abeegayirira nnyo, ne bakkiriza ne bakyama ewuwe, ne bayingira mu nnyumba ye; n'abafumbira embaga, nga kuliko emigaati egitazimbulukusibbwa, ne balya. 4Naye ng'abagenyi tebanneebaka abasajja ab'omu kibuga Sodoma, abato n'abakulu abaava mu bifo byonna, ne bazingiza ennyumba. 5Ne bayita Lutti, ne bamubuuza nti, “Abasajja abaayingidde ewuwo ekiro kino bali ludda wa? Bafulumye obatuwe twegatte nabo.”- 6Lutti n'afuluma ebweru gyebali, n'aggalawo oluggi. 7N'ayogera nti, “Mbeegayiridde, baganda bange, temukola bubi obwenkanidde wano. 8Laba nno, nnina abaana bange abawala babiri embeerera. Ka mbafulumye gye muli, mubakole kye mwagala. Naye temubaako kye mukola ku basajja abo, kubanga bagenyi mu maka gange, nteekwa okubakuuma.”- 9Ne boogera nti, “Vvaawo, Olusajja luno olwasenga obusenzi kuno, kati lwe lutuwa ebiragiro? Kaakano ggwe tujja ku kukola bubi okusinga abo.” Awo Lutti ne bamunyigiriza nnyo, ne basembera okumenya oluggi.- 10Naye abasajja ababiri abaali mu nnyumba ne basikayo Lutti, ne bamuyingiza ne baggalawo oluggi. 11Ne baziba amaaso g'abasajja abato n'abakulu abaali ebweru ku luggi, ne bawamanta, ne balemwa okuzuula oluggi we luli.-\nLutti ava mu Sodoma\n12Abasajja ne babuuza Lutti nti, “Olinayo wano abantu abalala? Mukoddomi wo, n'abaana bo, ab'obulenzi n'ab'obuwala, ne bonna b'olina mu kibuga; baggye mu kifo kino.- 13Mukama atutumye okuzikiriza ekifo kino, kubanga awulidde okwemulugunya kw'abantu, olw'obubi obungi obukirimu.”- 14Lutti n'afuluma n'ayogera n'abasajja abaali bagenda okuwasa bawala be, n'abagamba nti, “Mugolokoke, muve mu kifo kino; kubanga Mukama agenda kuzikiriza ekibuga.” Naye bo ne batafaayo nga balowooza nti asaaga busaazi.- 15Awo bwe bwakya enkya, bamalayika ne bapapya Lutti, nga boogera nti, “situka, otwale mukazi wo, n'abaana bo abawala bombi abali wano; oleme okuzikirizibwa mu butali butuukirivu obw'ekibuga.”- 16Naye Lutti bwe yeekunya; Mukama n'amusaasira, abasajja ne balyoka bakwata ku mukono gwa Lutti, ne mukazi we, ne bawala be bombi, ne babafulumya ebweru w'ekibuga.- 17Awo bwe baamala okubaggiramu ddala, omu ku basajja n'abagamba nti, “Mudduke muleme okufa; temutunula mabega, era temulwa mu lusenyi lwonna; muddukire ku lusozi, muleme okuzikirizibwa.”- 18Lutti n'addamu nti, “Nedda mukama wange, nkwegayiridde; 19omuddu wo alabye ekisa mu maaso go n'omuwonya okufa. Naye olusozi luli wala! Nnaaba sinnatuukayo, akabi ne kantuukako, ne nfa. 20Akabuga ako akatono okalaba? Ke kali okumpi. Ndeka nzirukire omwo, nneme okufa.” 21N'amugamba nti, “Kale nkukkirizza, sijja kuzikiriza kabuga k'oyogeddeko. 22Naye yanguwako, oddukire omwo; kubanga sijja kukola kintu kyonna nga tonnatuukamu.” Akabuga ako ne katuumibwa erinnya Zowaali.+ 23Lutti we yatuukira mu Zowaali, enjuba yali ng'evuddeyo.\n24Mukama n'alyoka atonnyesa ku Sodoma ne ku Ggomola omuliro n'obuganga nga biva mu ggulu;- 25Mukama n'alyoka azikiriza ebibuga ebyo byombi, n'olusenyi lwonna, n'abantu bonna abaabirimu, n'ebimera byonna ebyali ku ttaka. 26Lutti yali akulembeddemu, naye mukaziwe eyali amugoberera, n'atunula emabega, n'afuuka empagi ey'omunnyo.- 27Bwe bwakya enkya Ibulayimu n'agenda mu kifo kiri mwe yasisinkanira Mukama.- 28N'atunuulira Sodoma n'e Ggomola, n'ensi yonna ey'olusenyi, n'alengera omukka nga gunyooka ng'ogw'ekikoomi nga guva ku nsi.\n29Awo Katonda bwe yazikiriza ebibuga eby'omu lusenyi, Lutti mwe yabeeranga, Katonda n'ajjukira Ibulayimu; n'akkiriza Lutti ave mu bibuga ebyo aleme okufa.-\nEnsibuko y'Abamowabu n'Abamoni\n30Lutti yatya okubeera mu Zowaali, kyeyava ayambuka ku lusozi n'abeeranga mu mpuku ne bawala be bombi.- 31Olunaku lumu, omuwala omubereberye n'agamba muto we nti, “Kitaffe akaddiye, so tewali musajja mu nsi eno wa kutuwasa ng'empisa y'ensi yonna bw'eri. 32Kale, tunywese kitaffe omwenge atamiire, tulyoke twegatte naye tuzaale abaana tukuume ezzadde lye.” 33Awo ne banywesa kitaabwe omwenge ekiro ekyo; n'omubereberye n'ayingira, n'eyegatta ne kitaawe; kyokka kitaabwe yali atamidde nnyo n'atakimanya. 34Awo ku lunaku olwaddako, omubereberye n'agamba omuto nti, “Laba, ekiro n'egasse ne kitange; era tumunywese omwenge n'ekiro kino; naawe oyingire weegatte naye, tukuume ezzadde lya kitaffe.” 35Era ne banywesa kitaabwe omwenge ekiro ekyo; n'omuto ne yeegatta naye; era kitaabwe yali atamidde nnyo n'atakimanya. 36Bwe batyo abaana ba Lutti bombi abawala ne baba embuto za kitaabwe. 37Omubereberye n'azaala omwana ow'obulenzi, n'amutuuma erinnya Moabu;+ oyo ye jjajja w'Abamoabu ne kaakano.- 38Era n'omuto naye n'azaala omwana ow'obulenzi, n'amutuuma erinnya Benami;+ oyo ye jjajja w'abaana ba Amoni ne kaakano.-


Bukedde Online - Ebikwekweto bya Poliisi bitabudde ab'e Nabweru\nEbikwekweto bya Poliisi bitabudde ab'e Nabweru\nAbafumbi b'emmere e Wandegeya beekozeemu SACCO\nKavuma aweerezza Buganda\nABATUUZE ba Nabweru South mu munisipaali y'e Nansana balaze okutya olw'ebikwekweto bya poliisi ebikolebwa mu kitundu kyabwe nga tebasoose kwebuuza ku bakulembeze baabwe.\nNga bakulembeddwaamu kansala Tonny Kiyita bagamba nti ebikwekweto bino bitwaliramu abantu baabwe abatalina musango.\nBalumirizza nti abamu ku bantu abaakwatibwa poliisi mu kikwekweto kye yaakakola baabasanga bava ku mirimu gyabwe nga baabalanga mwemagge.\nYasabye abatuuze okufaayo okutambula n'ebiwandiiko ebiboogerako kubanga bwe bakwatibwa kibeera kizibu okumanya nti batuuze b'e Nabweru okusobola okuyambibwa. Yagambye nti poliisi yandibadde ekolagana n'abakulembeze b'ekitundu nga bakola ebikwekweto okusobola okwewala okukwata abantu abatalina musango.\nKino w'e kiggyidde nga poliisi n'amagye bikyagenda mu maaso n'okukola ebikwekweto mu bitundu by'e Nansana omuli; Naluuma, Kibulooka n'ebitundu ebirala abantu bye baludde nga beemulugunyaako nti birimu obumenyi bw'amateeka.\nSsentebe w'ekitundu yayatuulidde abazadde nga bwe basibye obumenyi bw'amateeka mu kitundu kyabwe kubanga ebiseera ebisinga abazadde babikirira abaana baabwe ababeera beenyigidde mu bumenyi bw'amateeka.\nYayongeddeko nti ebiseera bingi abaana b'omu kitundu baliko bannaabwe be bakolagana nabo okuva mu bitundu ebirala nga bano beegatta ne batigomya ekitundu kino kyokka abazadde baabwe nga tebaagala kuboogerako.\nURA ekutte omuceere gwa ssengooba ensawo 3,640\nURA FC efunye obukulembeze obuggya


Bayita mu Isiko nga baagala kunzita - Radio Simba, The Best Luganda Station in the World !\nBayita mu Isiko nga baagala kunzita\nOmubaka omukyala owa Kabarole mu Lukiiko olukulu olw’eggwanga Hon. Sylvia Rwabwogo avuddeyo nayogera ku nsonga y’omuvubuka Brain Isiko eyasibiddwa emyaka ebiri lwakumukwana. Omubaka agamba nti eky’okumukwana si ky’ekikulu kuba akwaniddwa abantu bangi abasinga ne Isiko obuto n’abo abamusingira ddala obukulu, wabula ono yali akozesebwa abantu abamu abaalina ebigendererwa eby’okumusikiriza nga bayita mu mukwano n’oluvannyuma bamutte.\nAgamba nti yayita mu bingi olw’abo abasindika Brian, nabwekityo olw’okutya kwekuddukira ku Poliisi emuyambe.\nNabwekityo asaba abantu baleme kumusalira musango.\nBalonze olukiiko lwa Uganda Post Limited olupya


Momo 19 atwala Daxx Kartel mu kooti lwa luyimba lwaki wagaba “enswa zange”. » Fresh mission media\nMomo 19 atwala Daxx Kartel mu kooti lwa luyimba lwaki wagaba “enswa zange”.\nTim Mugisha 15/05/2021\tNo Comments\nDaxx Kartel and Momo 19\nOmukozi w’oku TV amanyidwa nga Moureen Naluwooza abaanji gwebamanyi nga Momo 19 ng’akola ku BBS Terefayini avuddeyo nayogera ensonga lwaki yayawukanye ne bbaawe Sulaiman Ssebunya abasinga gwebamanyi nga Daxx Kartel.\nMomo 19 agamba nti obutakaanya bwabwe bwatandika dda era babadde balemagana dda okukwatagana naye nga Daxx Kartel tanavaayo okutegeeza ensi ng’abwebayawukuna.\nMomo 19 yeganyi okubera mumukwano n’omuvubuka amanyidwa Medi More abeera e South Africa ara nagamba nti tamumanyi era tamusisinkanagako. Daxx Kartel tankwatangako n’amusajja yena oba okundabako ngankukuta n’omusajja omulala yena , buli bwenninya enyonyi tukaanya era nemutegeeza gyemba ndaga.\nMomo 19 agamba nti singa Daxx ne maneja we babadde balina sente abadde agenda kubatwala mumbuga z’amateeka abavunane kulw’oluyimba olumanyidwa nga “Enswa”, Daxx mweyagambidde nti lwaki yagaba enswa ze ngakigambibwa nti yensonga lwaki bayawukanye ne mukyala we gwebamaze bombi emyaka egyiwera omukaga (6).\nDaxx Kartel yaganyi okuvaayo pkwogera kunsonga zino ng’agamba ensonga z’amaka ye tazitwala mumawulire.\nSsegawa Lukman agenze Mecca ne Madina Kati Hajji Owa bodda akubidwa esasi kumutwe nafirawo. Besigye awadde amagezi gokulwanyisa kovid19 ng’akukute. Omuyimbi Walukaga agambye nti ayina kyasinga omugenzi Paul Kafeero. Ssabasajja Kabaka asiimye okwogerako eri obuganda ng’akozesa omukutu gwa Zoom conference. Katikkiro wa Buganda Peter Mayiga agambye nti Kabaka simulwadde alina alajje.\nPrevious Previous post: Gravity Omutujju signs a mega deal with a betting company.\nNext Next post: Tooro princess Ruth Komuntale off the hook by an American Dj.


Abaebbulaniya 1 LCB - Јеврејима 1 NSP | Biblica América Latina\nAbaebbulaniya 1 LCB - Јеврејима 1 NSP\n1Edda, Katonda yayogeranga ne bajjajjaffe mu ngeri nnyingi ez’enjawulo ng’ayita mu bannabbi; 2 naye mu nnaku zino ez’oluvannyuma yayogera naffe ng’ayita mu Mwana, gwe yalonda okuba omusika wa byonna, era mu oyo mwe yatondera ensi n’ebintu byonna ebirimu. 3 Amasamasa n’ekitiibwa kya Katonda, era ky’ekifaananyi kye ddala bw’ali, era abeezaawo buli kintu olw’ekigambo kye eky’amaanyi. Bwe yamala okukola ekikolwa eky’okututukuza okuva mu bibi, n’atuula ku mukono ogwa ddyo ogwa Katonda mu Bwakabaka obw’omu ggulu. 4 Bw’atyo n’asinga bamalayika, nga kyeragira ku linnya lye okuba ery’ekitiibwa okusinga amannya gaabwe.\n5 Kubanga ani ku bamalayika gwe yali ayogeddeko nti,\n6 Era nate bw’aleeta Omwana we omubereberye mu nsi, agamba nti,\n7 Era ayogera ku bamalayika nti,\n8 Naye ku Mwana ayogera nti,\n9 Wayagala obutuukirivu n’okyawa obujeemu.\n10 Ayongera n’agamba nti,\n11 Ebyo biriggwaawo, naye ggwe olibeerera emirembe gyonna,\n12 Era olibizingako ng’ekooti bwe zingibwako,\n13 Ani ku bamalayika gwe yali agambye nti,\n14 Bamalayika bonna, myoyo egitumibwa okuweereza abo abagenda okusikira obulokozi.


EKINNYA ekiri wakati mu luguudo lwa Kaguje e Katwe n'akatale ka Usafi kitabudde abasuubuzi n'abavuzi b'ebidduka naddala abattakisi abatandise okukozesa ppaaka eno.\nEkinnya kigambibwa nti kyavudde ku bigoma ebitambuza amazzi ebyassibwa mu kifo kino okubomoka. Okuva ekinnya kino lwe kyajja mu luguudo obubenje bweyongera mu kifo kino nga n'oluusi emmotoka ezibeera zikyewala zitomera abatambuze.\nMoses Mugwerwa omu ku balina edduuka lya sikulaapu mu kitundu kino yagambye nti emmotoka bwe zigwa mu kinnya kino ziwaba ne zibalumba we bakolera.Yagambye nti bagezezzzako okutuukirira be kikwatako okulaba ng'ekinnya kino bakiziba kyokka tewali kyali kikoleddwa.\nMoses Mugerwa nga muvuzi wa ttakisi ku luguudo lw'e Ntebe mu ppaaka ya Usafi yagambye ekitongole kya KCCA si kyenkanya olw'okuleka ekinnnya kino wakati mu luguudo ng'ate baabalagira okutandika okukozesa ppaaka eno kye bagamba nti kyabulabe ku bbo n'abasaabaze.\nAbatuuze basimye ekinnya mu luguudo olugenda ewa minisita


Bukedde Online - Yeefudde omuserikale wa Poliisi n'afera omugagga\nYeefudde omuserikale wa Poliisi n'afera omugagga\nOw'emyaka 70 aleppuka na gwa kusobya ku muzzukulu...\nPOLIISI y’e Iganga ekutte abavubuka ababadde agezaako okufera omugagga nga yeefudde omuserikale wa poliisi.\nBatambuze nga yakakwatibwa poliisi.\nMicheal Batambuze 27, ne banne okukwatibwa kiddiridde Haji. Muhamod Magumba okwekubira enduulu ku poliisi ng’agisaba emutaase ku muserikale waayo abadde amuyigga ng’agamba nti ayagala kumusiba olw’omwana w’omutuuze eyagwa mu kidiba kye n’afi iramu.\nPoliisi yakoze okunoonyereza n’ekwata Batambuze n’emutwala ku kidiba mw’agamba nti omwana mwe yafiira mu Nabidogah Zooni mu kibuga ky’e Iganga era nga poloti kwe kiri omugagga we yasooka okusula.\nBatambuze olwatuuse ku kidiba yeegaanyi ebyayogeddwa omugagga nti abadde amukubira nga yeefuula omuserikale wa poliisi n’agamba nti omwana gw’amanyi yagwa mu kidiba mu biseera by’ekisiibo kyokka nga n’ekidiba kye yaggwamu tekyali kya mugagga.\nWabula Haji Mugumba yagambye nti aludde nga waliwo omuntu amunoonya olw’omwana eyafi ira mu kidiba kye.\nYagambye nti Batambuze yagenda ku ssomero lya Haji Magumba erya Abuhuriara Islamic Centre n’abuuza akulira essomero amulagirire nnannyini ssomero gy’ali era n’abaako we yawandiika amannya ge kyokka bwe baamukutte ng’amannya ge tegafaanana na ge yawandiika mu kitabo.\nOmwogezi wa poliisi mu Busoga East, James Mubi yagambye nti Batambuze yakwatiddwa ne banne abalala babiri nga bagenda ku ssomero lya Haji Magumba era bwe baabuuziddwa ne bategeeza nga bwe bali abaserikale okuva ku poliisi y’e Iganga nga baabadde banoonyereza ku nnannyini ssomero.\nYagambye nti Batambuze tabeerangako muserikale wa poliisi. Baamuguddeko omusango gw’okweyita kyatali.


Gavumenti ekungubagidde Bp. Bamwoze, Pulogulaamu y’okuziika efulumye – Watchdog Uganda\nRugunda and Late Bamwoze\nWhat exactly are we fighting since there is no single locust in the country – Nambooze\nOLUKIIKO lwa ba Minisita ba Uganda Lukungubagidde eyali Omulabirizi wa Busoga Cyprian Bamwoze eyafudde olunaku lwe ggulo.\nBwe yabadde ayogerako gye bali ku Ofiisi za Ssabaminisita eggulo mu Kampala, abakulira Dr. Luhakana Rugunda yagambye nti okuva bwe bawulidde amawulire gano benyamidde nnyo, era nagamba nti Gavumenti egenda kwetaba buterevu mu ntekateeka z’okuziika okulaba kuba kwa kitiibwa.\nYasabye ba Minisita bonna okusooka okuwaayo akaseera okusilikirira okusobola okujjukira omwoyo gw’omugenzi saako n’emirimu gye yakolera eggwanga okutwalira awamu era ne balonda Hon Kirunda Kivaejinja okubeera omukwanaganya wakati w’obulabirizi ne Gavumenti.\nYo pulogulaamu y’okuziika nayo efulumye nga ku lw’okuna nga 14 wagenda kubaawo okusaba mu lutikko ya Paulo omutuukirivu e Namirembe ku ssawa 4:00 ez’okumakya, ku 8:00 ez’olweggulo atwalibwe ku Palimenti ababaka okusobola okumukubako eriiso saako n’okumwogerako, ate ekiro atwalibwe e Nakakabala ekisangibwa mu Disitulikiti ye Kamuli gyagenda okuziikibwa.\nNga 15 Feb. 2019 wajja kubaawo olukiiko olutesiteesi mu makaage e Nakakabala, ate ku lw’omukaaga nga 16, waberewo okusaba e Nakakabala ku ssaawa 4:00 ez’okumakya, olw’eggulo atwalibwe mu Busoga Lukiiko e Nakabango Bugembe, bwanavaayo wajja kubaawo okusaba mu kiro ekikeesa olw’essande mu lutikko e Bugembe.\nKu ssande aziikibwe ku lutikko e Bugembe ku ssawa 7:00 ez’emisana.\nOlukalala lw’abalondeddwa okuddukanya entekateeka y’okuziika be bano wammanga.\n20th March 2018 at 18:48


Bukedde Online - Ebyavudde mu kafubo ka Bujingo n'abasumba ku by'okwokya Baibuli\nAbabbye mu 'super market' bawonye okugajambulwa\nAbajaasi babasibye emyaka 15 lwa kulya mu ...\nOLUTALO lwa Paasita Aloysious Bujingo ku by’okwokya Bayibuli luwalirizza abasumba abamu okumusisinkana.\nPaasita Kayiwa ne Bujingo\nBaakulembeddwa Joshua Lwere akulira ekibiina ekigatta amakanisa g’Abalokole mu Uganda ekya National Fellowship for Born Again Pentecostal Churches (NFBAPC) ne beesitula okugenda ewa Bujingo ne boogera naye mu kafubo akaatutte essaawa eziwera.\nBujingo yeegaanye eby’okwokya Bayibuli wabula n’akiggumiza nti mulimu ennyiriri ezaggyibwa mu Bayibuli ezimu era n’abasaba bamwegatteko mu kulwanyisa Bayibuli ezifulumizibwa ensangi zino nga ziggyiddwaamu ennyiriri olw’ebigendererwa ebitamanyiddwa.\nBakkaanyizza bafune abakugu mu kutaputa Bayibuli nga buli we basanga ebibuuzo, bayingizaamu abakugu ne bawa ennyinnyonnyola okwewala ekyatuuseewo bwe baalabye obutambi obulaga Bayibuli ezookebwa.\nEbigambo ebigambibwa okubeera ebya Bujingo ebiri mu katambi akasaasaana nga bigamba nti; “Zino bayibuli za kwokya , naawe atali ‘strong’ nga tolina ky’ogenda kuyigirizaako balala gyokye. Bw’oba olina Bayibuli ng’ejjudde ‘ghosts’ ya kwokya.\nAte n’essaala egamba nti ‘Holy Ghost’ nayo mbi nnyo” nabyo baabituuseeko, kyokka Bujingo n’abasaba baleme kugendera ku bye balaba ku yintaneti kubanga abantu baddira ebigambo bye ne babikyusakyusa nga bakozesa kompyuta (Editing) okusiiga ekifaananyi nti ye yayokya Bayibuli, ky’awakanya.\nAbaagenze ewa Bujingo kwe kuli n’Omusumba Simeon Kayiwa owa Namirembe Christian Felloship.\nBwe yabadde ayogera ne Bukedde, Kayiwa yategeezezza nti ekkanisa ya Yesu egatta abantu bonna temuli bya kusosola mu bantu.\nYagambye nti ye dokita mu by’eddiini , “nkimanyi nti omuntu osobola okumuyamba nga kitaawe.\nYesu tasosola wabula azimba abantu bonna era nze ngoberera Yesu azimba abantu nga kitaabwe,” Kayiwa bwe yannyonnyodde.\nBino nga tebinnaba kubeerwawo, Kayiwa yasoose kuvaayo n’asaba Bannayuganda okusonyiwa Bujingo, ng’agamba nti okwokya Bayibuli yali akikoze mu butamanya.\nYasaba Basumba banne okusooka okukolanga okunoonyereza nga tebannaba kwogera ku nsonga yonna, kuba balina ababagoberera.\nKayiwa yagenze ne ku kkanisa ya Bujingo eya House of Prayer Ministries e Makerere Kikoni n’alinnya akatuuti n’akuutira abagoberera Yesu okutabagana n’okubeera obumu lwe banaasobola okubunyisa ekigambo kya Katonda.\nLwere ng’ayogera ku byabadde mu kafubo yategeezezza Bukedde nti: Twamusisinkanye ne tumubuuza ku by’okwokya Bayibuli n’abyegaana. Buli ludda lwawadde lunnaalwo obudde okunnyonnyola, buli omu asobole okutegeera ensonga za munne. Twamutegeezezza nti singa wabeerawo ennyiriri z’atakkaanya nazo mu Bayibuli abeera alina okutuwa omukisa tukinnyonnyole kubanga tulina abakugu mu kutaputa ebyawandiikibwa.\nOmutume Alex Mitala yategeezezza nti Bayibuli etegeeza nti bw’owulira ekigudde ku muganda wo ogendayo ne mwogera era okusituka okugenda ewa Bujingo kyakoleddwa mu mutima ogwo ogw’ebyawandiikibwa.\nYajulizza mu Matayo (18:15-17) “Muganda wo bw'akukola obubi genda omubuulirire ggwe naye mwekka: bw'akuwulira ng'ofunye muganda wo. 16 Naye bw'atawulira, twala omulala naawe oba babiri era mu kamwa k'abajulirwa ababiri oba basatu buli kigambo kikakate. 17 Era bw'agaana okuwulira abo buulira ekkanisa: era bw'agaana okuwulira n'ekkanisa, abeere gy'oli nga munnaggwanga era omuwooza.\nABAWAKANYA BUJINGO BALINZE SERWADDA BASALEWO EKIDDAKO:\nAbawakanya Bujingo okuli Pasita Michael Kyazze owa Omega Healing Centre e Namasuba ne David Kiganda owa Christianity Focus Centre mu Kisenyi, Olwomukaaga oluwedde baategese okulaga obutali bumativu bwabwe ku nsonga z’okwokya Bayibuli kyokka Kiganda yategeezezza nti enteekateeka baazongezzzaayo balindeko Joseph Serwadda akomewo.\nKyazze n’abagoberezi be baalaze obutali bumativu ne bakwata ebipande ebivumirira okwokya Bayibuli. Kyazze yagambye nti bo balowooza nti singa omuntu abeera ng’aliko ky’atakkaanya nakyo mu Bayibuli okugyokya abeera tagonjodde kizibu.\n“Tuvumirira yenna eyakikoze eky’okwokya Bayibuli, byalabikidde mu mawulire nga Bujingo abyegaana naye katulinde Dr. Serwadda akomewo”, Kyazze bwe yagambye ng’ajuliza Serwadda ali ebweru w’eggwanga.\nBUJINGO ALANGIRIDDE ABASUMBA ABALUNGI GY’ALI:\nYasinzidde mu kusaba ku kkanisa ye wiiki ewedde n’agamba nti bano be bamu ku Basumba abaasigalamu ensa, kuba abasinga bamala gabuubuuka na bigambo.\nOMUTUME ALEX MITALA; yamwogeddeko ng’omuntu gwe yeegomba okuva edda, era yanyumirwanga nnyo okumuwuliriza ng’abuulira. Yagambye nti mu kiseera kino bali bumu era baamaze dda n’okukola entegeka ne Mitala amuwe pulogulaamu ya ssaawa nnamba buli lunaku lu leediyo ye eya Salt nga tamusasuzza wadde ekikumi.\nAbalala be yanokoddeyo ng’Abasumba abatalina mutawaana kuliko Lwere, Kayiwa ne Peterson Mutebi.\nBujingo yatadde akaka n’ategeeza nti basumba banne abatamwagaliza baali bamugguddeko olutalo nga bamwawudde ku buli muntu mu kaweefube w’okumulaga ng’omuntu omukyamu.\nYagambye nti okuva lw’akwataganye n’abasumba abo waggulu, ate kati agenda kubuulira enjiri buli muntu yeewuunye kuba kati afunye banne.\nUganda ekya National Fellowship for Born Again Pentecostal Churches\nLuswata akomyewo ku Urban TV\nSanchez ne Lukaku mundage nti musobola - Solskjaer\nOmutindo gwa ttiimu yange gubadde mufu - Solskjaer


Bukedde Online - Museveni awadde Ssaabaluuli obukadde 200\nMuseveni awadde Ssaabaluuli obukadde 200\nOwa Flying Squad ayogedde abalumba edduuka...\nMuseveni ng’abuuza Ssaabaluuli.\nPULEZIDENTI Museveni awadde SACCO ya Ssaabaluuli, Ssaalongo Mwogezi Butamanya obukadde 200 ez’okwekulaakulanya n’amuwa ne kapyata y’emmotoka. Ate abavubuka b’omu kitundu kino abawadde obukadde 50 n’asaba abavubi okwewala okuvuba obwennyanja obuto kuba bajja kusaanyaawo ennyanja.\nYabasabye okukoppa abalaalo abakuuma obutiribiri n’okulabirira ennyana ezizaala ne zisobola okwaza ekiraalo ne bagaggawala, nabo bakuume ennyanja nga baleka ebyennyanja okumala emyezi munaana bimale okukula bizaale ennyanja ereme kusaanawo.\nYabadde ku ssomero lya Lwabyata P/S e Nakasongola mu kukuza amatikkira ga Ssaabaluuli Ssaalongo Mwogezi Butamanya ag’omulundi ogwe 14, abakulembeze ne bamubuulira amagye nga bwe gatigomya abantu ku nnyanja nga bali mu kuvuba.\nYabagambye nti bukya amagye gatwalibwa ku nnyanja ebyennyanja ebikulu bitandise okulabika mu butale. Ng’atuuse ku ky’Abaluuli okubeera ng’ettaka kwe bali si lyabwe yagambye nti tayinza kukkiriza mbeera eno era n’asuubizza okwogera n’ab’e Mmengo okulaba ng’abeebibanja tebataataaganyizibwa.\nYalagidde RDC okulondoola ensonga eno n’agattako nti ajja kwogera ne Ssaabalamuzi okulaba ng’omugagga ne bw’afuna ebiragiro bya kkooti tamala gagobaganya ba bibanja. Museveni yategeezezza nti Abaluuli batudde ku bugagga olw’emigga egibeetoolodde omuli Kyoga, Kiyira, Kafu ne Lugogo n’asuubiza okubawagira okusika amazzi bafukirire mu biseera by’ekyeya n’okugezesa ebigimusa ebyazuuliddwa e Tororo basobole okufuna amakungula amalungi


Omuzannyi akuba munne omupiira afuna kaadi emmyuufu\nAMATEEKA g'omupiira agaawandiikibwa gali 17, wabula wayinza okubaawo ekintu kyonna (ekisobyo oba nedda), ng'okutuuka ku kituufu ddiifiri alina okwetegereza amateeka nga asatu (3).\nEtteeka erisooka, kye kisaawe. Lyogera ku buwanvu bwakyo, obunene bwa ggoolo, bendera kwe zisimba mu makoona n'obuwanvu bwazo, buli layini zonna, ez'omunda n'ezeetoolodde ekisaawe.\nObunnya obuteekebwa mu ntabwe wamu n'akomu nkulungo ya wakati, kw'ossa layini eya wakati eyawula ekisaawe. Mu kisaawe tulinamu layini ezikola entabwe.\nWaliwo etteeka nnamba 9 eryogera ku mupiira oguli munda oba wabweru w'ekisaawe. Wano we tuggya n'entaputa ya layini ezisigadde zonna. Omupiira guli munda oba wabweru wa "kabookisi akatono", entabwe, we basimulira ekkoona oba peneti.\nLino lye limu ku mateeka agasinga obutono era lyangu okutaputa. Buli awali layini, ebalibwa ku kitundu kye yeetoolodde. Okubala nti omupiira gufulumye ebweru w'ekisaawe oba ebweru w'entabwe, gulina okuba gwonna guweddeyo, nga tewali wadde akasirikitu akasigadde mu layini.\nJjukira nti omupiira mwekulungirivu, bwe guba nga guteredde mu kifo kimu, agulaba, alaba ng'ogutudde "ebweru" wa layini, naye guba mu layini, okuggyako nga gwonna gufulumye.\nOmupiira oguzannyibwa, amateeka gwe gatunuulira.Tulabye abazannyi bangi abasobola okuzannya omupiira nga guli munda mu kisaawe ye nayitira ebweru waakyo. Enzannya eyo ekkirizibwa kubanga omupiira oguzannyibwa tegufulumye bweru wa kisaawe, wabula muzannyi.\nEbisobyo ebisinga obungi bikolebwa ku bazannyi, nga okwekuba endobo. Ebisobyo ebikolebwa ku mupiira biri bibiri (2), kufuluma bweru oba kugukwata n'engalo awatakkirizibwa.\nAbazannyi abasiiwuufu b'empisa bagukozesa okugulwanyisa, n'agukuba munne oba ddiifiri. Kino nno kisobyo kya kaadi mmyuufu.\nWabula ate omuzannyi asobola okugukozesa ng'akakodyo n'agukuba ku munne oba omuzannyi wa ttiimu endala, ng'agenderedde omupiira okumuddira aguzannye. Ekyo kikkirizibwa, agukasuse bw'abeera nga takozesezza ttima okulumya gw'agukubye.\nGgoolokipa yekka y'akkiri-zibwa okuzannyisa omubiri gwe gwonna, wabula okukozesa emikono n'engalo akkirizibwa ng'ali mu ntabwe ya ttiimu ye yokka. Bw'agukwatira ebweru waayo abonerezebwa ng'omuzannyi omulala yenna.\nJjukira nti tutunuulira mupiira. Omubiri gwa ggoolokipa gwonna bwe gubeera mu ntabwe, omupiira nga guli wabweru, nga tewali katundu konna mu layini, n'ateeka ekibatu kye kyokka ku mupiira, abeera akwatidde omupiira awatakkirizibwa. Kaadi emulagibwa esobola okuba emmyuufu, kyenvu oluusi n'obutalagibwa kaadi yonna.\nOmubiri gwe gwonna bwe gubeera wabweru w'entabwe, ng'omupiira guli ku layini yaayo, n'agukwata, tewaba kisobyo kubanga abeera agukwatidde munda mu ntabwe ya ttiimu ye.


Ebya Ssegirinya ne Ssewanyana sibirungi, bali gwa kulya mu nsi olukweEbya Ssegirinya ne Ssewanyana sibirungi, bali gwa kulya mu nsi olukwe\nNAYE LWAKI! Ebya Ssegirinya ne Ssewanyana sibirungi, baguddwako ogw’okulya mu nsi olukwe, Gavumenti eremeddeko okubafukamiza\nKkooti e Masaka ewuninkiridde, bannakibiina ki NUP Allan Ssewanyana akiikirira abantu be Makindye West ne Muhammad Ssegirinya owe Kawempe North, nga baguddwako emisango emiggya.\nSsegirinya ne Ssewanyana sabiiti ewedde, bagulwako emisango 4 ng’esatu (3) gya butemu ate omusango gumu (1), gezaako kutta muntu, ku kitta bantu ku kyalo Ssetaala ne Ssenya e Kimanya-Kabonera mu kibuga kye Masaka, omwezi oguwedde Ogwomunaana.\nOkuva sabiiti ewedde, bali ku limanda mu kkomera e Kigo wabula enkya ya leero, bazzeemu okusimbibwa mu kkooti y’omulamuzi asookerwako e Masaka Grace Wakooli era baguddwako n’omusango omulala Ogw’okulya mu nsi olukwe n’okuwagira ebikolwa eby’ekitujju.\nSsegirinya ne Ssewanyana basinzidde Kigo era kkooti, esobodde okweyambisa enkola ya ‘Zoom’, okuwulira emisango gyabwe, nga ku misango gy’okulya mu nsi olukwe bavunaanibwa ne Mike Sserwadda, Jude Mawanda, Buro Wamala ssaako ne John Mugerwa abali ku limanda mu kkomera e Kitalya ku misango gy’obutemu.\nNga bali mu kkomera eKigo\nOkusinzira ku ludda oluwaabi nga lukulembeddwamu Richard Birivumbuka, Ssegirinya ne Ssewanyana wakati w’omwezi ogwa Janwali n’Ogwomunaana, 2021 benyigira, mu bikolwa by’okulya mu nsi olukwe.\nKigambibwa ng’abasinzira mu bitundu by’eggwanga ebyenjawulo n’ekigendererwa eky’okutiisatiisa abantu nga berimbise mu byobufuzi, eddini, benyigira mu kutta abantu n’okugezaako okutta abantu.\nOludda oluwaabi, lugamba nti lukyanoonyereza ku misango gyonna era Ssegirinya ne Ssewanyana tebakkiriziddwa kwogera kigambo kyonna nga bali ku misango gya naggomola, balina kulinda kkooti nkulu.\nBonna baziddwa ku limanda okutuusa nga 29 omwezi guno, Ogwomwenda era kkooti egamba nti bakyali mu bbanga ery’emyezi omukaaga (6) egiweebwa oludda oluwaabi, okufundikira okunoonyereza.\nOluvudde mu kkooti, munnamateeka waabwe era omubaka omukyala owa Kampala Shamim Malende avumiridde eky’ebitongole ebikuuma ddembe okutyoboola eddembe ly’obuntu ku bantu abakwattiddwa nga berimbika mu kunoonyereza.\nMalende mungeri y’emu asigadde awuniinkiridde eky’abantu be okubaggulako emisango emiggya egy’okulya mu nsi olukwe.\nKigambibwa benyigira mu kutta Sulaiman Kakooza, Michael Kiza Nswa ne Tadeo Kiyimba ate Robert Ssebyato, wadde baamutema kyokka yasimatukka okufa.\nWabula munnamateeka Abubaker Ssekanjako okuva mu Lukwago and Company Advocates, yaddukidde mu kkooti enkulu e Masaka, okusaba omulamuzi abantu baabwe okweyimirirwa.\nMu kusaba, bawadde ensonga mukaaga (6) omulamuzi kw’ayinza okusinzira okuyimbula abantu baabwe omuli okuba nti balwadde, balina okukiikirira abantu baabwe nga n’emisango bakyanoonyereza.\nKkooti, yawadde sabiiti ejja ku Mmande nga 20, omwezi guno Ogwomwenda, okuwuliriza okusaba kwabwe era kwaweereddwa omulamuzi Victoria Nakintu Katamba owa kkooti enkulu e Masaka.


Leero mu mboozi y'omukenkufu tukulaze enge...\nErinnya Mukwano lyamukalako lwa ngeri gy'abadde abudaabuda abantu ne bamuyita ‘Mukwano gw'abangi'. Layongera okukakata bwe yatandika bizinensi y'okukola ebikozesebwa mu bulamu obwabulijjo nga buli ky'akola akituuma linnya Mukwano.\nOkugeza ssabbuuni we ayitibwa ‘Mukwano soap'. Ebizimbe olukunkumuli by'alina mu Kampala nabyo abiwandiisa mu linnya Mukwano. Ebizimbe kuliko ‘Mukwano Mall' ne ‘Mukwano Akeedi'. Amannya ge amatuufu ye Amirali Karmali. Muyindi-Munnayuganda. Yazaalibwa mu 1930 e Bukandula mu Gomba, eno bazadde be gye baali basuubulira emmwaanyi ne ppamba mu myaka gya 1930.\nKitaawe Ali Mohamed Karmali yava Buyindi n'ajja mu Uganda mu 1904. Yasooka kutunda dduuka e Jinja, gye yava n'alizza e Mbarara. Oluvannyuma n'asengukira e Gomba ng'alengedde ssente mu busuubuzi bw'emmwaanyi ne ppamba. Mukwano yafiiridde mu maka ge e Kololo gy'abadde ajjanjabirwa.\nMu nnaku ze ezaasembyeyo abadde ali ku macupa, kyokka ng'abasawo bagamuteerako wuwe. Wadde ye Munnayuganda akwata ekyokusatu mu basinga obugagga okuva ku Sudhir Ruparellia n'aba famire ya Madhvan abakola ssukaali e Jinja, kyokka abadde tayagala ‘butaala'. Erinnya lye liringa lye ‘yatta' n'akulembeza lya Mukwano ly'akoleramu ssente. Mu 1999, yasalawo okuva mu Kampala n'agenda e Tooro gy'alina amasamba g'amajaani agatudde ku ttaka eriri mu mayiro ne mayiro.\nEyo gye bakolera amajaani ga ‘mukwano tea'. Ekkolera lye erya Mukwano Industries eriri okumpi ne sitenseni y'eggaali okutuuka e Kibuli lye lisinga obunene mu Kampala wakati. Ebizimbe bye tekufunika dduuka kubanga abadde n'enkola y'okussa ekitiibwa mu bapangisa.\nTamala gongeza ssente ate awa abapangisa ekiseera ekimala okusasuliramu. Awa omukisa abasuubuzi okusalawo okusasula mu ssente za wano oba ddoola. Embeera eyo eyambye obutabaawo kwekalakaasa ku bizimbe bye. Abakuba akatabo akanoonyereza ku bagagga mu nsi yonna aka Forbes baafulumizza olukalala mu 2018 ne balaga nga Mukwano waakusatu mu Uganda. Obugagga bwe bubalirirwamu obukadde bwa ddoola 700. Ssente ze azissa mu makolero, bbanka n'ebizimbe.\nEBYOBUGAGGA EBIRALA BY'ALESE\nl Gulf Stream Investments Ltd. nayo ya Mukwano. Etereka ebyokunywa ebiweweevu ng'erina amakanda ku mwalo e Mombasa mu Kenya.\nl Alina emigabo 36 mu Exim Bank Uganda, l Ekyuma kya Lira Maize Factory ekifulumya obuwunga, Lira Oil Mill Ltd. ekikola butto okuva mu ntungo n'ensigo za ppamba.\nl Kkampuni ya Mukwano Agro Project Ltd. erina yiika z'ettaka 17,000 e Masindi kw'alimira kasooli, soya n'entungo.\nl Mukwano AK Plastics efulumya ebintu bya pulasitiika okuli obutebe, ebikopo, ebidomola n'ebirala.\nl Mukwano Dar- es- Salaam Factory ekola butto ne ssabbuuni e e Tanzania. l Mukwano Industries Limited efulumya ssabbuuni ayoza n'anaaba gattako ebyokunywa ebizzaamu amaanyi.\nl Riley Packaging Ltd. ekola ebisabikibwamu ebintu ebirala. Famire yataddewo ekitabo ky'abakungubazi ku luguudo lwa Old Portbell Road ku plot 11 mu Kampala mwe bagenda okussa emikono okutandika eggulo lwe yafudde okutuuka leero buli lunaku okuva ku ssaawa 8:00 okutuuka ku 11:00 ez'olweggulo.\nWano yazimbawo Omuzikiti omunene. E Bukandula mu Gomba we waaziikibwa kitaawe n'abamu ku baganda be. Kyokka Abdallah Kaye omutuuze ku kyalo yategeezezza nti tebakyaziikayo.\nY'omu ku Bayindi abatono abaasigala mu ggwanga oluvannyuma lwa Idi Amin Dada okubagoba mu 1972. Yasalawo kudda Bukandula ng'agamba nti, "eno gye nnazaalibwa, gye nnakulira era nnina kufiira mu Uganda." Mu 1980, yayingira Kampala n'atandika edduuka eritunda cakala n'ebirime.\nYatandika okutunda engoye ze yajjanga e Dudai n'azitundira ku LuwUm Street. Mu 1986 yatandika okukola ssabbuuni ne butto wa Mukwano era okuva olwo teyaddirira mu byobusuubuzi. Yatandika ekkolero ly'ebintu bya pulasitiika ne sSabbuuni. Bizinensi yazikwasa mutabani we Aly Khan mu 1999 ye n'adda mu kyalo.\nYagaziya akatale k'ebintu bye n'abitwala e Kenya, Tanzania, DR Congo, Sudan. Bwe yali aggulawo ekizimbe kya Acacia Mall, mu Kampala mu 2014, Pulezidenti yasoOmooza Bannayuganda okulabira ku Mukwano asobodde okukozesa embeera eri mu ggwanga ennungi n'agaggawala.\nMu 2011, Pulezidenti Museveni yawa Mukwano n'omugenzi Dr. James Mulwana emidaali gy'abantu abakoleredde ennyo enkulaakulana y'eggwanga ne balaga nti omuntu asobola okutandika bizinensi mu Uganda n'agaggawala.\nSheikh Adam Walusimbi, Imaam w'omuzikiti gwa Mukwano mu Industrial Area yayogedde ku Mukwano ng'abadde omusajja omugabi ennyo. Azimbye Emizikiti mingi mu Kampala n'ebitundu by'eggwanga ebirala nga mu kibuga Fort Portal gye yazimba Omuzikiti omunene. Abadde alina enkola y'okusiibulula Abasiraamu mu Mizikiti gy'omu Kampala mu mwezi gw'ekisiibo nga kw'agatta n'okusala ebisolo n'abawa ennyama.\nSimon Mugabi, akulira ebyemirimu mu muzannyo gwa Badminton yategeezezza nti Mukwano abadde muwagizi waabwe lukulwe nga yasasulirako empaka za ‘Mukwano Nomi Badminton Tournament' okumala emyaka 10. Ate Jackson Kavuma, maneja wa ttiimu y'eggwanga eya Criket yagambye nti, Mukwano yabateekangamu ssente mu myaka gye 1990 okumala emyaka esatu.\nISRAEL MAYENGO Mukwano musajja eyeesiga omuntu era nga tatya kuwola bbanja. Olumu yamuguza ebyuma bya kawumbi kalamba kyokka ng'amusasuddeko obukadde 50. Bwe yali tannava ku kusuubula ngoye e Dubai, yatwalayo mikwano gye 10 n'agyanjula mu Bawarabu ne gifuna engoye ku bbanja.\nKatono nzise Onyango emiggo ng'alemedde ku mupiira - nnyina


Bukedde Online - Enkalu zeeyongedde ku mmotoka ya Kyagulanyi empya\nEmmotoka ya Kyagulanyi (mu katono) empya.\nEBY'EMMOTOKA ya Bobi Wine bijjulidde kkooti erina okuyisa ekiragiro ekiwaliriza nnannyini yo okugizzaayo mu kitongole ekiwooza ky'omusolo ekya URA eddemu ebalirirwe buto.\nKino kijjidde wakati mu nkalu ezeeyongedde ku mmotoka eno nga n'abooludda lwa Bobi bataddewo emiziziko okuziyiza URA okugitwala.\nKyaddiridde bannamateeka ba Kyagulanyi aba Wameli and Company Advocates okugaana okuwaayo emmotoka nga bwe baabadde basabiddwa kamisona wa URA avunaanyizibwa ku bintu ebiyingira n'okufuluma eggwanga.\nEnsonda zaategeezezza nti abakulu mu URA bamaze okukola entegeka ezeekubira enduulu mu kkooti eyise ekiragiro ekiwaliriza Kyagulanyi okuwaayo emmotoka. Baagala kulaba nga bafuna olukusa olubakkiriza okugikima ku kifuba bw'abeera agaanye eby'eddembe.\nEmmotoka eno ey'ekika kya Toyota Land Cruiser V8 nnamba UBJ 667F egambibwa nti teyitamu masasi y'efuuse nattabula n'okwebuuza engeri gye yayingiramu\nBannamateeka balumiriza nti Robert Kyagulanyi yatuukiriza ebisaanyizo byonna n'esasula omusolo gwa 88,612,027. Kyokka aba URA bagamba nti omusolo ogwagibalirirwa guli wansi nnyo ku ze yalina okusasula.\nE Magere ewali emmotoka nawo bongeddewo emiziziko era eggulo twasanze weesimbye yeebulunguluddwa emmotoka endala mukaaga. Kigambibwa nti kino baakikoze okuzibuwaliza omuntu yenna alowooza nti asobola okujja n'agisika okugiggyayo.\nJoel Ssenyonyi omwogezi wa NUP yagambye nti bo balinga nkoko njeru era bakimanyi nti balina ababalondoola nga y'ensonga lwaki baagoberera emitendera gyonna.\n"Abaagala tuzzeeyo emmotoka babitaddemu ebyobufuzi n'okwagala okuyigganya omukulembeze waffe. Kyokka ffe ensonga twazirekedde bannamateeka baffe bazikolako" Ssenyonyi bwe yagambye.\nEmmotoka eno yayita ku nsalo ya Uganda ne Kenya era yajjira ku ttaka ng'eriko nnamba za Kenya, KCY 550X era nnamba ya "Logbook" y'emmotoka ng'eri\nK3323207K era Fauz yasooka kusasula omusolo gw'okugivugira ku nguudo za Uganda.\nAba URA beebuuza ku ba Interpol era nga January 6, 2021 ne baweereza ebbaluwa eraga nti emmotoka terina buzibu era URA n'ekolera ku bbaluwa eno okukkiriza\nempapula ezaaweebwayo Fauz. Empapula zaakolwako nga January 8, 2021 era ne ziyisibwa nga January 12, 2021.\nFauz bwe yafuna empapula ezirambika obwannannyini bw'emmotoka eno era ng'afunye n'ennamba yaayo, yateekayo empapula endala ezikyusa obwannannyini, ng'emmotoka eva mu mannya ga Fauz Khalid ng'edda mu mannya ga Robert Kyagulanyi Ssentamu.\nOluvannyuma emmotoka yatwalibwa ewa Kyagulanyi era n'agyanjulira abawagizi be nga February 21, 2021.\nEngeri y'okwewala akalippagano k'ebidduka ku luguudo lwe Ntebe


Banka ya dfcu ejja n'ettu mu mwoleso gwa Harvest money\nBaleese ebyuma ebyongera ku makungula mu b...\nMuhoozi, eyabadde omugenyi omukulu mu kuggalawo empaka, yamatidde omutindo ebikonde kwe bituuse n'awaayo 34,500,000/- okugulira kiraabu z'ebikonde 40 ebikozesebwa mu kutendekebwa.\n"Mwebale kulaga mutindo musuffu ogutuwadde essuubi nti twandiddamu okwetikka ensi mu bikonde. Pulezidenti Museveni, omu ku bawagizi baabyo lukulwe azze atubuulira engeri ebikonde gye byali eby'amaanyi mu myaka egiyise wabula ndi musanyufu bikomyewo ku maapu," Muhoozi bwe yagambye.\nLukanga yawangudde ekikopo ng'ogasse emitendera gyonna mu bato, abavubuuka n'abakulu mu basajja n'abakazi ku mugatte gwa bubonero 60, n'eddirirwa East Coast (46), Police (30), COBAP (16) ate KCCA ne Kololo zaasibaganye ku 15.\nLukanga yafunye pikipiki, East Coast (sseddume w'ente) ate Police yagenze ne kimeeme w'embuzi . Abazannyi baawereddwa ebirabo eby'enjawulo.\nEyeetaba mu kutta Kirumira atutte amagye we baamuttira\nGavumenti esuubizza abeebikonde ensimbi\nKiraabu ez'enjawulo ziwawadde abazannyi


Bukedde Online - Abaayiira omusuubuzi Namanda asidi omulamuzi abasalidde emyaka 25\nRabbi Mulondo afudde\nGenero wa Kagame mukwate\nOmulamuzi wa kkooti enkulu e Nakawa akalize abasajja babiri ekibonerezo kya kusibwa emyaka 25 buli omu oluvannyuma lw’okukkiriza nti baapangisibwa ne bayiira omusuubuzi Josephine Namanda aside eyamuviirako okufa.\nBya Meddie Musisi ne Edward Luyimbaazi\nFaluku Walusimbi ne Ivan Namanya, omulamuzi wa kkooti enkulu e Nakawa Elizabeth Nahamya Ibanda ye yabakalize emyaka gino n’agamba nti babeere ekyokulabirako eri abagufudde omuze okuyiira bannaabwe asidi.\nBba wa Namanda, Kassim Kakaire, Walusimbi ne Namanya babadde bavunaanibwa okwekobaana ne bayiira omugenzi Josephine Namanda asidi nga November 16 omwaka ogwaggwa ku luguudo lwa Northern by pass bwe baali bava e Jinja okutuuma omwana waabwe erinnya.\nBoonsatule babadde bavunaanibwa emisango ebiri okuli ogw’okutemula Namanda wamu n’okugezaako okutta omwana Sulaiman Namenya eyali ne bazadde be mu mmotoka.\nEngeri Omulamuzi gye yasengeseemu ensala ye\nKu musango gw’obutemu, abasibye emyaka 25 kyokka nga ku gino kulina okugyibwako emyezi mukaaga gye bamaze ku limanda e Luzira.\nKu musango ogwokubiri ogw’okugezaako okutta omuntu, abasibye emyaka 20 buli omu era nga nakwo kulina okugyibwako emyezi omukaaga gye bamaze e Luzira.\nKyokka ebibonerezo bino byakutambulira wamu nga kino kitegeeza nti bombi bajja kusibwa emyaka 25 n’emyezi mukaaga.\nNamanda bwe yali afaanana nga tannayiirwa asidi (mu katono).\nOmulamuzi okukaliga bano bombi ku kibonerezo kino, baasoose kukkiriza emisango gyombi gye babadde bawerennemba nagyo era nga babuulidde kkooti engeri gye,baalukamu olukwe lw’okuyiira Namanda asidi nga baagulibwa bba Kakaire ku bukadde bubiri.\nNsiime yalaze kkooti ebbaluwa eyawandiikiddwa Walusimbi nga takakiddwa nga yeetondera abooluganda lwa Namanda n’eggwanga lyonna olw’ettemu lino lye baakola.\nOmulamuzi Nahamya yawadde omukisa ab’oluganda lwa Namanda okwabadde omwanawe omukulu Carlorine Nassiwa ne muganda w’omugenzi Rose Nankabirwa okubaako kye basaba kkooti nga tannawa nsala ye.\nNassiwa yakwasiza kkooti ennaku bwe yategeezezza nti takkirizigannya na kya kusiba bantu bano myaka kkumi gyokka nti kubanga baatuusa eddibu ddene nnyo ku famire yaabwe era bazza obulamu bwabwe emabega bwe babaggyirawo omuntu eyali abayamba.\n“Ow’ekitiibwa omulamuzi maama waffe ye yali buli kimu eri obulamu bwaffe, mu kiseera kino tusubwa ebintu bingi era n’okusoma kwaffe kwatataaganyizibwa, abantu abo, n’olwekyo nsaba baweebwe ekibonerezo kya kuttibwa nga bwe baakituusa ku maama waffe,” Nassiwa bwe yasabye Omulamuzi.\nKakaire teyaleeteddwa mu kkooti kuweebwa kibonerezo kubanga ye akyegaana omusango guno.\nOwa bodaboda yeefuulidde omusaabaze n'ayita banne ne bamusobyako kirindi\nGaddafi alambudde ekibuga\nMityana yaakusatu mu byâ€™obujjanjabi\nDr. Tee ewange teri poliisi - Mpologoma


Bayibuli Eyogera Ki ku by’Obuseegu? Kikyamu Okweweereza Mesegi oba Ebifaananyi Ebikwata ku Kwegatta? | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bislama Bulgarian Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch English Estonian Ewe Faroese Finnish French Georgian German Greek Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kikamba Kikuyu Kinyarwanda Kirghiz Kiribati Korean Latvian Lingala Lithuanian Luganda Luswayiri Luwalabu Macedonian Malagasy Malayalam Maltese Mapudungun Myanmar Norwegian Nzema Ossetian Pangasinan Papiamento (Aruba) Papiamento (Curaçao) Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tamil Tatar Telugu Thai Tsonga Turkish Ukrainian Vietnamese Xhosa Yoruba Zulu\nBayibuli Eyogera Ki ku by’Obuseegu? Kikyamu Okweweereza Mesegi oba Ebifaananyi Ebikwata ku Kwegatta?\nBayibuli teyogera butereevu ku kulaba ebifaananyi eby’obuseegu, oba okuweereza mesegi ezikwata ku kwegatta, oba ebirala ebiri ng’ebyo. Wadde kiri kityo, Bayibuli etuyamba okumanya endowooza ya Katonda ku bantu okwegatta nga si bafumbo oba ebikolwa ebirala eby’obuseegu. Lowooza ku byawandiikibwa bino:\n“Mufiise ebitundu byammwe eby’omubiri ebiri ku nsi ku bikwata ku bugwenyufu, ku butali bulongoofu, obuteefuga ku bikwata ku kwegatta.” (Abakkolosaayi 3:5) Mu kifo ky’okwewala okwegomba okubi, okulaba ebifaananyi eby’obuseegu kisiikuula okwegomba okwo. Kifuula omuntu okuba nga si mulongoofu mu maaso ga Katonda.\n“Buli atunuulira omukazi n’amwegomba aba amaze okumwendako mu mutima gwe.” (Matayo 5:28) Ebifaananyi eby’obuseegu biviirako omuntu okufuna okwegomba okubi ne kimuviirako okukola ebikolwa ebibi.\n“Ebikolwa eby’obugwenyufu n’obutali bulongoofu obwa buli ngeri n’omululu tebirina na kwogerwako mu mmwe.” (Abeefeso 5:3) Tetusaanidde wadde okusaaga nga twogera ku bikolwa eby’okwegatta ebitasaana, nga bwe tutalina kubiraba wadde okubisomako.\n“Ebikolwa eby’omubiri bya lwatu era bye bino: ebikolwa eby’obugwenyufu, obutali bulongoofu, . . . n’ebiringa ebyo. Mbalabula ku bintu bino nga bwe nnasooka okubalabula, nti abakola ebintu ng’ebyo tebalisikira Bwakabaka bwa Katonda.” (Abaggalatiya 5:19-21) Abantu abalaba ebifaananyi eby’obuseegu, abeewereza mesegi ezikwata ku kwegatta nga bakozesa Intaneeti oba essimu, tebaba balongoofu mu maaso ga Katonda. Bwe twenyigira mu bikolwa ng’ebyo, tetusiimibwa mu maaso ga Katonda.\nEby’obuseegu biyinza okuba eby’engeri zino:\nEby’okulaba oba eby’okusoma: Ziyinza okuba vidiyo, ebifaananyi, oba obubaka obuwandiike, ebisiikuula okwegomba kw’omuntu okw’okwegatta.\nEbiweerezebwa ku Intaneeti: Buno buyinza okuba obubaka obuweerezebwa ku Intaneeti n’ekigendererwa eky’okusiikuula okwegomba kw’omuntu okw’okwegatta.\nOkunyumya ku ssimu: Abantu okukozesa essimu okunyumya ku bikwata ku kwegatta oba okuweerezeganya obubaka.\nOkweweereza obubaka ku ssimu: Abantu okuweerezeganya ebifaananyi eby’obuseegu oba obubaka nga bakozesa essimu.\nBayibuli Eyogera Ki ku by’Obuseegu?\nBayibuli Egaana Abantu Okwegatta?


MINISITULE y’ebyenguudo n’ebyentambula akoze ennongoosereza mu tteeka erifuga ebidduka n’obutebenkevu ku nguudo erya 1998 n’eyingizaamu ebibonero ebiggya ku bumenyi bw’amateeka g’ebidduka obw’enjawulo.\nAgamu ku mateeka gano n’ebibonerezo bisigaddeyo nga bwebibadde wabula ebirala ne byongezebwa n’okussaawo ebipya ebitabaddeewo.\nKamisona poliisi avunaanyizibwa ku bidduka n’obutebenkevu ku nguudo, Stephen Kasiima yagambye nti bino byonna bikoleddwa okwongera okukendeeza obubenje nga busibuka ku nsobi ezikolebwa abantu ezaabulijjo.\nWabula Kasiima yagambye nti baabadde balina okutandika okukwasisa amateeka gano nga May 15, 2013 wabula bakyalinze bitabo bya lisiiti z’akagwiriwo okuva mu kitongole ky’omusolo mu ggwanga ekya URA.\nMu bimu ku bibonerezo mulimu\nOkuvuga mmotoka okutali yinsuwa kwa 40,000/- wabula ngazino tezaalinyisiddwa.\nOkuvuga mmotoka nga nnamba ppuleeti terabika bulungi kwa 40,000/- nazo tezaalinyisiddwa\nOkuvuga mmotoka nga tolina pamiti otanzibwa 100,000/- nga kuvudde ku 40,000/-, pamiti nga yaggwaako kuvudde ku 60,000/- ne kudda ku 100,000/-.\nOkutikka mmotoka akabindo ne mu ngeri y’obulabe eri abeyambisa ekkubo abalala evudde ku 40,000/- n’edda ku 200,000/-.\nOkukozesa mmotoka y’emigugu okusaabaza abantu nga tolina layisinsi kuvudde ku 40,000/- ne kudda ku 100,000/-.\nOkukozesa obubi ekidduka okuva ku mirimu gye kyaweebwa layisensi gy’erina kuvudde ku 60,000/- ne kudda ku 200,000/-\nOkuvuga mmotoka eri mu mbeera mbi kuvudde ku 50,000/- ne kudda ku 60,0000/-.\nOkuvuga mmotoka ng’otamidde tekubadde na ngassi ntongole nga kati kwasiddwaako 200,000/-\nOkukozesa obubi ekidduka kuvudde ku 40,000/- ne kudda ku 100,000/-\nOkuvuga endiima kuvudde ku 100,000/- ne kudda ku 200,000/-.\nOkugaana okuyimirira ng’okuyita ku ggaali y’omukka weesalira kuvudde ku 40,000/- ne kudda ku 50,000/-\nOkutikka omusaabaze asukka mw’omu ku bodaboda oba ku pikipiki yonna kutuuse ku 100,000/-.\nOkuziba ekkubo ng’otikka abasaabaze oba okutikkula ebyamaguzi otanzibwa 100,000/-.\nOkuvuga pikipiki nga tolina pamiti kwa 40,000/-.\nOkuvuga pikipiki nga tolina kikoofiira 40,000/-\nOkuvuga mmotoka nga tosibye lukoba 80,000/-.\nOmusaabaze okutambulira mu kidduka kyonna n’osangiwa nga tosibye lukoba engassi ya 20,000/-.\nOkwogerera ku ssimu ng’ovuga mmotoka kussiddwa ku 100,000/-.\nOkuvuga mmotoka erina okubaako obubaati obumasamasa emabega (reflectors) wabula nga tebuliiko kwa 100,000/-.\nOkuvuga mmotoka esaabaza abantu nga tolina bbaagi ne satifikeeti 200,000/-. Okuyigiriza okuvuga mmotoka nga tolina bisaanyizo engassi ya 200,000/-.


Bukedde Online - Eyasibidde omwana we mu kabuyonjo Polisi emunoonya\nOmusibe afiiridde mu kaduukulu asattiza Poliisi...\nSsente ng'akutte omwana eyasangiddwa nga kitaawe amusibidde mu kabuyonjo\nPOLIISI y'omu kagugube mu munisipaali ye Kawempe eri ku muyiggo gw'omusajja kalittima abatuuze gwe barumirizza okusuza muwala we mu kabuyonjo.\nFrancis Asaba omutuuze mu zooni ya Makerere industrial Area y'anoonyezebwa poliisi oluvannyuma lwa batuuze okumuloopa nga bwa maze ebbanga nga asuza muwala we Recheal Asaba 10 mu kabuyonjo ekimuviriddeko n'okulya envunnyu olw'okuba nti tafuna byakulya.\nEmbeera eno ewaririzza abakulembeze ne poliisi okugenda baggyeyo omwana mu kabuyonjo gy'abadde asula wabula Asaba olutegedde nadduka ku kyalo.\nOmwana nga bamufunidde eky'okulya\nKasim Lubowa ssentebe we kitundu kino ategeezezza nti obumenyi bw'amateeka bubadde bukendedde mu kitundu kyabwe okuggyako obutabanguko mu maka bwa gambye nti buviriddeko abaana abato okusasulira ensobi za bazadde baabwe.\nAgasseeko nti omusajja abadde mutuuze wa mu kitundu kino wabula mukyala we yamunobako olw'empisa embi.\nAsabye abazadde okuzaala abaana ab'ekigero abo bebasobola okulabirira.\nNicholas Muyonjo akulira poliisi y'omu Kagugube ategeezezza nti Asaba ne mukyala we bakukwatibwa bavunaanibwe omusango gw'okwesamba obuvunaanyizibwa bwabwe,omusango guli ku fayiro nnamba SD:REF 09/22/09/2017


hotloaf-lu - Αddressya\nEngeri gyokozesaamu Addressya okutusaako ebintu byoba oguze ku Hotloaf.\nKasitoma wa Hotloaf? Tandika okukozesa Addressya osobole okufuna ebintu byo mulunyiga lumu lwoka. Gobelela emitendela jino wamanga osobole okuyiga engeri jokozesaamu Addressya awatali kutataganyizibwa kwona.\n1. Funa omukutu gwa Addressya wooba togulina.\nDawunilodinga (Download) Addressya okuva ku Google Play (10.5 version egenda fuluma mu banga elitali lya wala): Kozesa erinya elyangu dala, womala okole (create) endagiliroyo ( kozesa GPS okuyambako okufuna endagiliro entuufu). Yongerako ebifanyi byendagiliro nekifokyo.\n2. Wandika elinya lyokozesako mukitundu ekisoka wansi wendagiliro yo.\nWooba omaliriza okukola order yo ku Hotloaf, Wandika (yingizaamu) erinya lyo ku Addressya wansi wendagiliro yo awo onyige “confirm”. Hotloaf eja kusindikila “request” okugabana endagiliro yo.\n3. Kiliza “request” yokugabana endagiliro yo ne omuvuzi wa Hotloaf.\nOjakufuna obubaka (notification) ku mukutu gwo ogwa Addressya okusobozesa okugabana endagiliro yo n’omuvuzi wa Hotloaf.\nKyi kyikuma ebintubyo nga bya kyama (This is to protect your privacy ). Kiliza bukiliza era olindilile babikuletel awatali okutataganyizibwa kwona (a smooth delivery) awatali kubulwaako bintu oba kumala budde nandagiliro.\nkyalila Hotloaf kati/lero osobole okutekayo okusabakwo okwa keeki yo (cake). Weyambise elinya lyokozesa ku Addressya okugabana endagiliro yo.\nFuuka omu kuffe\nKozesa fomu (form) otuwe enamba z’essimu era ffe tuja kuba tukufuna mu bwangu ddala


Bukedde Online - Temulinda kulwala okugenda mu ddwaaliro\nTemulinda kulwala okugenda mu ddwaaliro\nOkulonda kw'abavubuka e Kayunga kuzzeemu okuyiika\nPaasita Bujjingo akungubagidde Yiga: Agugu...\nAbatuuze b’e Nabbingo mu Kyengera Town Council bakubiriziddwa obutalinda kulwala okugenda mu ddwaaliro bajjumbire okwekebeza endwadde n’okukyusa mu nneeyisa yaabwe.\nOmusawo ng'akebera omukazi amannyo. Emabega ye Dr. Sseruyange ne Luswata.\nAbatuuze b'e Nabbingo mu Kyengera Town Council bakubiriziddwa obutalinda kulwala okugenda mu ddwaaliro bajjumbire okwekebeza endwadde n'okukyusa mu nneeyisa yaabwe.\nBino byogeddwa Dr. Grace Stephen Sseruyange omukugu mu by'amannyo bw'abadde asomesa abantu mu lusiisira lw'ebyobulamu olwategekeddwa munnalotale Robert Luswata ku ddwaaliro lya Nabbingo Medical Centre ng'ali wamu n'ettendekero ly'abasawo erya International Paramedical Insitute e Maya.\nDr. Sseruyange ategeezezza nti abantu bangi batawaanyizibwa amannyo olw'obutamanya ndabirira yaago okuli: okusenya wamu n'emmere gye balya ate ne balinda okulwala okugenda mu ddwaaliro gye basaasaanyiza ssente ennyingi.\nYategeezezza nti okujjanjaba amannyo kya bbeeyi nnyo wabula ssinga abantu batwala obudde ne balaba abasawo waakiri omulundi gumu omwaka, kiyamba okukendeeza ku bizibu bino. Robert Luswata omu ku bavuganya ku bwa mmeeya bwa Kyengera Town Council yawomye omutwe mu nteekateeka eno.\nAgamba nti kino akikoze okuddiza ku bantu abali mu bulumi olw'obwavu obungi obukudde ejjembe ng'ate ebyobulamu bya bbeeyi nnyo n'ategeeza nga bwe bagenda okwetoloola emiruka gyonna e 10 egikola Kyengera Town Council. Yategeezezza nti eby'obulamu buli lwe bibeera ebibi n'ennyingiza y'abantu tetera kuba nnungi.\nGrace Stephen Sseruyange\nInternational Paramedical Insitute\nSsabasumba ng'aggulawo ekisulo kya ba Faaza ku Youth Encouter the savior (Y.E.S) e Nsambya.\nOmuti gugudde ne guziba oluguudo e Kibuye okumpi ne Kobil ku luguudo lw'e Ntebe\nObukodyo obunaalya ssekukulu ya 2012\nObukodyo obunyumisa Valentayini\n'Obutanyumirwa mukwano kikosa obwongo'


Peetero Yeegaana Yesu | Obulamu bwa Yesu\nBamwegaanira mu Luggya lw’Ennyumba ya Kayaafa\nMATAYO 26:69-75 MAKKO 14:66-72 LUKKA 22:54-62 YOKAANA 18:15-18, 25-27\nYesu bw’akwatibwa mu nnimiro y’e Gesusemane, abatume batya nnyo ne bamwabulira. Naye ababiri ku bo tebagenda wala. Ababiri abo ye Peetero “n’omuyigirizwa omulala,” kirabika omutume Yokaana. (Yokaana 18:15; 19:35; 21:24) Baagala kulaba ebinaddirira nga Yesu atwaliddwa mu maka ga Anaasi. Anaasi bw’aweereza Yesu ewa Kayaafa, Kabona Asinga Obukulu, Peetero ne Yokaana bamugoberera naye nga beesuddeko akabanga. Bali mu kutya kwa maanyi olw’ekyo ekiyinza okubatuukako, n’olwekyo ekiyinza okutuuka ku Mukama waabwe.\nOlw’okuba Yokaana amanyiddwa kabona asinga obukulu, akkirizibwa okuyingira mu luggya lw’ennyumba ya Kayaafa. Naye Peetero asigala bweru ku mulyango okutuusa Yokaana lw’ajja n’ayogera n’omuwala omuweereza akola ng’omuggazi w’oluggi. Oluvannyuma Peetero akkirizibwa okuyingira.\nObudde bunnyogovu, era abo abali bakuma omuliro basobole okwota. Peetero atuula wamu nabo asobole okubuguma ng’eno bw’alindirira ‘okulaba bwe binaaba’ nga Yesu amaze okuwozesebwa. (Matayo 26:58) Olw’okuba kati waliwo ekitangaala ky’omuliro, omuggazi w’oluggi akkirizza Peetero okuyingira amwetegereza bulungi. Amubuuza nti: “Naawe oli omu ku bayigirizwa b’omusajja oyo?” (Yokaana 18:17) Wabaawo n’abalala abalaba Peetero ne bamulumiriza nti mugoberezi wa Yesu.—Matayo 26:69, 71-73; Makko 14:70.\nEkyo kyeraliikiriza nnyo Peetero, era oluvannyuma avaawo n’agenda okumpi n’omulyango oguyingira mu luggya. Peetero yeegaana Yesu era atuuka n’okugamba nti: “Simumanyi era ne bye mwogera sibitegeera.” (Makko 14:67, 68) Ate era atandika “okukolima n’okulayira,” okulaga nti by’ayogera bituufu era nti bwe bitaba bituufu mwetegefu okubonerezebwa.—Matayo 26:74.\nMu kiseera kye kimu Yesu awozesebwa, era nga kirabika bamuwozeseza mu kimu ku bisenge ebya waggulu mu nnyumba ya Kayaafa. Peetero n’abantu abalala bali wansi mu luggya era kirabika balaba abajulizi abaleetebwa okulumiriza Yesu nga bayingira era nga bafuluma.\nEnjogera ya Peetero ey’Ekigaliraaya eraga nti by’ayogera si bituufu. Ng’oggyeeko ekyo, omu ku abo abamulumiriza alina oluganda ku Maluko, Peetero gwe yatemyeko okutu. Abuuza Peetero nti: “Saakulabye ng’oli naye mu nnimiro?” Peetero bwe yeegaana omulundi ogw’okusatu, enkoko ekookolima, nga Yesu bwe yamugambye.—Yokaana 13:38; 18:26, 27.\nMu kiseera kino, kirabika Yesu ali ku mwaliiro ogwa waggulu ogutunudde mu luggya. Yesu akyuka n’atunuulira Peetero, era kirabika Peetero awulira ng’afumitiddwa ku mutima. Ajjukira Yesu kye yamugambye essaawa ntono emabega nga bakyali mu kisenge ekya waggulu. Lowooza ku ngeri Peetero gy’awuliramu oluvannyuma lw’okumanya nti ky’akoze kibi nnyo! Peetero afuluma wabweru n’akaaba nnyo.—Lukka 22:61, 62.\nPeetero abadde omukakafu nti munywevu mu by’omwoyo era nti mwesigwa, ayinza atya okwegaana Mukama we? Yesu ayogerwako eby’obulimba, era kati atwalibwa nga mumenyi w’amateeka. Mu kifo kya Peetero okumuwolereza nti talina musango, asalawo okwegaana Oyo alina “ebigambo eby’obulamu.”—Yokaana 6:68.\nEkyatuuka ku Peetero kiraga nti n’omuntu alina okukkiriza okw’amaanyi era eyeemalidde ku Katonda bw’aba teyeeteeseteese bulungi, asobola okwekkiriranya ng’agezeseddwa oba ng’akemeddwa. Ffenna abaweereza ba Katonda tusaanidde okuyigira ku ekyo ekyatuuka ku Peetero!\nPeetero ne Yokaana baayingira batya mu luggya lw’ennyumba ya Kayaafa?\nNga Peetero ne Yokaana bali mu luggya, kiki ekigenda mu maaso mu nnyumba?\nLwaki Peetero akolima era n’alayira?\nKintu ki ekikulu kye tuyigira ku ekyo ekyatuuka ku Peetero?


Ghetto King ebbango ayongedde okuliwanika...\nGavt. ekooye enkola y’emirimu ey’akasoobo...\nNZE Jennifer Alwoch 26, mbeera ku kyalo, Adyel mu Lira. Bazadde bange bampeererako okutuuka mu S6 naye ssente ezinyongerayo ne zibabula. Olw’okuba nti nali njagala nnyo okusoma, eky’obuteeyongerayo ku yunivasite tekyansanyusa.\nWabula mba nkyali wakati mu kusoberwa n’okuyiiya engeri gye nnyinza okweyongerayo ku yunivasite, ne wabaawo omusajja eyankwana era bwatyo n’ansuubiza n’okunnyongerayo okusoma. Wadde nga yali musajja akuze mu birowoozo, yandya ebwongo. Ebiseera ebyo nnalina emyaka 21, ate nga ye wa myaka 43.\nYandaga omukwano ogw’ekimmemmette wamma ne nfa essanyu anti nga ndaba ekirooto kyange kituukiridde. Nga wayise ebbanga, nafuna olubuto era natandika okusoma ku yunivasite e Makerere nga ndi lubuto lwa myezi ena.\nWabula ebiseera bye nagenderangako okunywa eddagala mu ddwaaliro, we baakantemera nti nali nafuna obulwadde bwa siriimu, wama gwe ne mpulira ng’ensi enfundiridde. Wadde nga kyanyiga, nasalawo okukikuuma nga kyama era n’omusajja ono saakimugamba ne nninda okutuusa okuzaala.\nNasalawo okudda ewa maama wange mu kyalo e Lira ne mubuulira byonna ebyantuukako era olw’omukwano gw’omuzadde, maama yatunda ente ze yalina n’ekitundu ku ttaka lye, nansasulira ssente ku yunivasite ne mmaliriza omwaka ogwali gusigaddeyo. Kyokka baganda bangebangobya omwana wange ne bandagira muzzeeyo ewa kitaawe ekintu kye nakola.\nOkuva olwo, nafuna obumalirivu era mu mwaka gwa 2018 natandika okutegeeza ensi nti nalina obulwadde bwa siriimu. Kati ηηenda mu masomero ag’enjawulo okulabula abaana ab’obuwala ku kabi akali mu kwagala basuggaddadi n’obulabe obuli mu butagumiikiriza


Okuziika sipiika Jacob Oulanyah kwa nga 08 may 2022, wasiddwawo amateeka mu bifo omulambo gyegunatwalibwa – CBS FM\nEyali sipiika wa parliament ya Uganda Jacob Oulanyah wakuziikibwa ng’ennaku z’omwezi 8 April 2022, lwe lwókutaano lwa wiiki ejja.\nEnteekateeka efulumiziddwa minister w’ensonga z’obwa President Milly Babalanda era ssentebe wénteekateeka zókuziika Oulanyah anyonyodde nti omulambo gw’omugenzi gwakutuusibwa ku kisaawe Entebbe ku lwokutaano lwa wiiki eno ku saawa munaana zennyini, gwakuleetebwa kampuni yennyonyi eya Ethiopian Airlines\nMinister Babalanda agambye nti bwegunaatuusibwa ku kisaawe e Entebbe, abakungubazi okuli abakulu mu gavument nabooluganda lw’omugenzi abatonotono bebajja okukkirizibwayo,gukwasibwe kampuni ya A Plus Funeral management.\nKu Sunday ne monday ejja lwegunatwalibwa mu maka ge e Muyenga, abóluganda némikwano bamukubeko eriiso evvanyuma, wategekebweyo nókusaba.\nKu lwókubiri omulambo gwa Jacob Oulanyah gwakutwalibwa mu parliament , okusiima emirimu omugenzi gyeyakolera eggwanga n’okumukubako eriiso evvanyuma era gyegujja okusuzibwa.\nKu lwokusatu ngennaku z’omwezi 6, omulambo gwakutwaalibwa e Kololo mu kisaawe kyameefuga , era omukulembeze w’eggwanga yajja okubeera omukungubazi omukulu.\nOkusaba kwé Kololo kwakukulemberwa Ssabalabirizi w’ekanisa ya Uganda Dr Samuel Kazimba Mugalu Mboowa.\nAbantu 1500 bokka bebagenda okukkirizibwa e Kololo , omuli ababaka ba parliament, ba memba bolukiiko olufuzi olwa NRM, abalamuzi, abakungu b’amawanga amalala mu Uganda, abakulira ebitongole bya government , abooluganda lw’omugenzi nabakulembeze mu kitundu kye Acholi.\nEmikolo gyé Kololo olunaggwa, omulambo gwakussibwa ku nnyonyi gutwalibwe mu kyalo Lalogi mu district ye Omoro omugenzi gyazaalwa, olwo ku lwokutaano ngennaku zomwezi 8 April, aziikibwe.\nMinister Babalanda agambye nti ku lunaku olwo olwókutaano, government yasazeewo lubeere lwakuwummula mu ggwanga lyonna.\nMinister Babalanda ajjukiza bannansi nti sipiika wa parliament abeera nnamba ssatu mu bitiibwa by’eggwanga, era alina okuziikibwa mu bitiibwa by’eggwanga byonna ebirambuluddwa mu mateeka.\nEnteekateeka zino zonna zakusaasanyizibwako obuwumbi bwa shs 2 nobukadde 500.


ABA ARCADE NE KIKUUBU MU KAMPALA MUKYALI AWAKA ENAKU 5 ENDALA – Radio Simba – Ennene\nABA ARCADE NE KIKUUBU MU KAMPALA MUKYALI AWAKA ENAKU 5 ENDALA\nOmubeezi wa Minisita avunaanyizibwa ku Kibuga Kampala Kabuye Kyofatogabye avuddeyo nasaba abasuubuzi abakolera mu Kikuubo obutetantala kujja mu Kibuga Kampala ku bbalaza okutuusa nga bamaze okwekeneenya ekifo kino.\nKu lunaku olwokutaano ekiro Pulezidenti @Yoweri Kaguta Museveni yaguddewo e Kikuubo ne Arcade okwetoloola eggwanga lyonna wabula nebiragiro ebirina okugobererwa.\nMinisita ategeezezza abasuubuzi nti nga 2 August, tebagezaako okukeera mu Kikuubo nga kino kitegeeza nti ne arcade zonna eziri Nabugabo, Luwum street, Ben Kiwanuka nawalala nazo si zakuggulwa bwagambye.\nAgamba zino zakuggulwawo nga Kampala COVID-19 task force emaze okubyekkaanya obulungi nebawa ne satifikeeti ebasobozesa okuggulawo.\nAbalabudde nti tayagala bafune buzibu nabebyokwerinda nti bagira babeera awaka kuba kino kigenda kubatwalira enaku 5 zokka. https://youtu.be/gXKThX-2qzY\nMINISITA ALAGIDDE NANNYINI TTAKA OBUTAGOBA BANTU KU TTAKA


TAATA w'omuyimbi Judith Babirye akakasizza nga muwala we bwe yamutumidde okumutegeeza amawulire ag'essanyu nga (Babirye bwe yazadde)\nKyokka yagambye nti tamanyi bisingawo okuggyako ky'amanyi nti omwana ne muwalawe bali bulungi.\nBukedde tannasobola kwogera na Babirye wadde abamujjanjaba mu Amerika gy'ali.\nAmawulire agaasasaanye ku mikutu gya yintaneeti gaategeezezza nti, Babirye yazaalidde Boston mu ssaza ly'e Massachusetts.\nKyokka Bukedde bwe yasindika omusasi waayo mu Amerika okulaba Babirye mu September, twazuula nga e Boston yatuukirayo n'ajjanjabwa mu ddwaaliro lya Mass Gneral Hospital wabula n'avaayo n'agenda mu kifo ekirala Babirye kye yatusaba okukuuma nga kya kyama.\nE Boston yali afuniddeyo obuzibu bwa Bannayuganda naddala abawagira People Power abaali tebaagala ajjanjabirweyo olwa kye baayita okwonoona ensimbi z'omusolo.\nWadde kitaawe yategeezezza Bukedde eggulo nti Babirye n'omwana bali bulungi, wabula Bukedde bwe yasisinkana Babirye, abasawo baali batgegeezezza ng'embeera ye nzibu.\nEkyo kiri bwe kityo olw'ebigambibwa nti baamusangamu obutwa obw'omutawaana era abasawo baali basazeewo okuggyamu olubuto bataase obulamu bwa Babirye kyokka ye n'agaana.\nEra mu nteekateeka z'okuzaala kwa Babirye zaali ziraga okumuggyamu omwana mu makkati ga November nga mu kiseera ekyo abasawo baabalirira ng'omwana aliba atuuse okuzaala oba okumumuggyamu bamubikke.\nN'agamba nti afubye enfunda eziwera okunoonya Sebulime babeeko bye boogera kyokka Sebulime n'atamuwa kadde.\nN'agamba nti kyamwewuunyisa mu August 2019, bwe yeekanga ebifaananyi bya Sebulime ng'azzeeyo ewa mukazi we eyasooka Nnaalongo Lukiya ne bakyala ne mu bazadde ba Lukiya.\n"Sebulime ne Babirye baakola omukolo ogw'amaanyi omwaka oguwedde ogwaliko n'omumyuka wa pulezidenti n'ebikonge ebirala. Kyewuunyisa okuba nga Sebulime yeefuulidde Babirye mu bbanga ettono lye baakamala", bwe yategeezezza ng'ali mu maka ge e Kabaale mu divizoni y'e Nyenga mu munisipali y'e Njeru mu Buikwe.\nN'agamba nti yakoma okulaba Sebulime ku mukolo gwa kwanjula ne mbaga ne yeebuuza nti "Sebulime musajja wa ngeri ki ayinza okulwaza mukazi we n'atabaako ky'ayogera na baffamire ya Babirye wadde okubawa amawulire agakwata ku mukazi we?\nYagambye nti asuubira nga palamenti evunaanyizibwa ku bujjanjabi n'ensimbi endala ezeetaagisa okukuumira Babirye ebweru kyokka bwe bataazimuwe ajja kukuhhaanya abaffamire ye bazisonde ne bwe kinaaba kyetaagisa kutunda ku ttaka lye eriweza yiika 85 agenda kukikola.\nBibirye yagenda mu Amerika mu June 2019 okujjanjabwa olw'ebigambibwa nti yalya obutwa. Okugenda kwe kwaddirira Sipiika wa Palamenti Rebecca Kadaga okumuwa olukusa okugenda bamujjanjabe nga January 19, 2019.\nEra Sipiika bwe yagenda mu Amerika mu August 2019 mu lukiiko lwa Bannayuganda ababeera mu Amerika olwa Uganda North America Association (UNAA) yayitirako Babirye gy'ali okumulabako.\nHellen Kaweesa, omwogezi wa Palamenti bwe yatuukiriddwa yagambye nti Babirye (omubaka omukazi owa Buikwe) yasaba Sipiika n'amukkiriza okugenda ebweru w'eggwanga okujjanjabwa.\nMu kiseera kino wadde tannaba kukomawo, kyokka awuliziganya ne Sipiika era bamanyi buli ekifa ku bulamu bwe n'obujjanjabi bw'afuna. Kyokka amateeka tegabakkiriza kwogera ku muntu okuggyako ng'asoose kubawa lukusa.\nYagumizza abantu nti Babirye ajja kukomawo ng'ateredde addemu okuweereza abantu b'e Buikwe n'eggwanga.\nWabula ababaka ab'enjawulo Bukedde be yayogedde nabo baagambye bwe baabadde tebannamanya bya Babirye kuzaala.\nJohnson Muyanja Senyonga, Ssentebe w'ababaka abava mu Buganda yagambye nti ensonga ezo talina ky'azimanyiiko naye alinze kuwulira kiva wa Sipiika kuba yabategeeza nti awuliziganya naye era nga yamulambulako mu ddwaaliro gy'ali.\nPaul Musoke Sebulime (Buikwe North) bba wa Babirye yagaanyi okwogera n'aggyako essimu bwe twamuzuubuzizza ku mbeera ya Babirye.\nKyokka waliwo omubaka mukwano gwa Babirye eyategeezezza nti waliwo ali ku lusegere ne Babirye gy'ajjanjabirwa eyamuwa amawulire g'okuzaala.\nN'agamba nti Babirye asuubirwa kudda ku ntandikwa y'omwaka ogujja.\nLeero mu mboozi z'omukenkufu, tukulaze butto wa 'Black pepper' gy'ayamba abasannyaladde n'abo abalina ekifu ku maaso


Bukedde Online - Empaka za Criket zitandise\nCity Tyres ekuwa tikiti okulaba obumotoka...\nBakyakayiga ba FUFA battattanye omupiira...\nEmpaka za Cricket ez’eggwanga ez’abawala zitandise ekya ya leero okubumbujjira e Lugogo ku kisaawe kya Lugogo Cricket Oval nga zeetabiddwamu ttiimu 12 okuva mu bitundu by’eggwanga ebitali bimu.\nZino mpaka za mulundi gwakutaano nga Kololo SSS abaawangula ekikopo kino omwaka oguwedde era baayisaamu nga bajjidde Central Region omujjidde ne Gayaza girls School erizze omulundi ogusooka.\nAbalala abavudde mu central kwe kuli Ndejje SSS ne Kyambogo College School. Western wavuddeyo Kilembe SSS ne Nyakasura, Eastern wavuddeyo Jinja SSS, St. James SSS, Lords Meade Vocational College, Busoga High ne Olila High School.\nSouthern wavuddeyo Masaka SSS lyokka. Ssentebe wa Uganda Cricket Association Justin Lugyalingi agambye nti mu mpaka zino bwe bagenda okulonda ttiimu egenda okwetaba mu mpaka ze Rwanda Genocide mu June.


Abaana Esther ne Ezekiel Muteesasira bakomyewo...\nSsempijja agamba nti buli mwaka abantu abaweza obutundutundu 3.2 buli kikumi beeyongera mu Uganda olw’abaana abazaalibwa kyokka ng’ebyobungi bw’emmere erimwa byeyongera obutundu 2.9 bwokka nga kino kye kimu ku bivuddeko endya mbi n’enjala.\nBino Ssempijja yabitegeezezza mu kiwandiiko ng’ayogera ku by’okukuza olunaku lw’obungi bw’emmere olugenda okukuzibwa e Hoima nga October 16. Emikolo gya kubeera ku Bulindi Zonal Agricultural Research e Hoima mu Bunyoro.\nYagambye nti abaana abawera ebitundu 33 buli kikumi abali wansi w’emyaka ettaano mu Uganda baakona lwa ndya mbi. Yategeezezza nti olw’embeera y’okulwanyisa ebbula ly’emmere gavumenti yetaaga obuwumbi obusoba mu 639 mu bbanga lya myaka ettaano okukola ku pulogulaamu z’okulwanyisa ebbula ly’emmere.\nSsempijja yagambye nti abantu obukadde 820 mu nsi yonna basula njala. Bannayuganda ebitundu 33 buli kikumi tebalina mmere ebamala sso ng’abasajja 30 buli kikumi balya bubi olw’obukubulwa emmere n’ettamiiro.\nYannyonyodde nti gavumenti etaddewo obuwumbi 25 ez’okufunira abantu abatalina kya kulya emmere era nga kuno kuliko ttani z’obuwunga bwa kasooli 1,600 n’ezebijanjaalo 1,400 okudduukirira abanoonyi b’obudamu abasoba mu kakadde akabali mu Uganda nga bava mu mawanga g’ebweru.\nEra waliwo ne ttani z’omuceere 5,983 ezibalirirwamu obuwumbi 22 ez’okugabirwa abantu abali mu obubi mu by’emere nga zino zaavudde China.\nEkkolero ly'amasimu lizimbibwa e Namanve\nEnsolooza y'omusolo empya ku byamaguzi egguse


Baibuli y'Oluganda - ENDAGAANO ENKADDE - Yeremiya 4\nYeremiya - Essuula 4\nBw'onokkiriza okukomawo, ggwe Isiraeri, bw'ayogera Mukama, eri nze gy'olidda: era bw'onoggyawo emizizo gyo mu maaso gange, kale tolijjulukuka;\n9 Awo olutituuka ku lunaku olwo, bw'ayogera Mukama, omutima gwa kabaka gulizikirira, n'omutima gw'abakulu; ne bakabona balisamaalirira ne bannabbi balyewuunya.\n18 Ekkubo lyo n'ebikolwa byo bye bikufunidde ebyo; buno bwe bubi bwo; kubanga bwa bubalagaze, kubanga butuuka ne ku mutima gwo.\n22 Kubanga abantu bange basirusiru, tebammanyi; biwowongole bya baana, so tebalina kutegeera: ba magezi mu kukola obubi, naye mu kukola obulungi tebalina kumanya.\n26 Natunula, era, laba, ennimiro eŋŋimu nga zifuuse nkoola, n'ebibuga byamu byonna nga bimenyesemenyese, olw'okujja kwa Mukama ne mu maaso g'ekiruyi kye.\n27 Kubanga bw'atyo bw'ayogera Mukama nti Ensi yonna eriba nsiko; naye sirikomekkerereza ddala.\n28 Ensi kyeriva ewuubaala, n'eggulu eriri waggulu liriddugala: kubanga nze nkyogedde, nkimaliridde, so sejjusizza, so siridda nnyuma okukireka.\n29 Ekibuga kyonna kidduka olw'okuyoogaana kw'abo abeebagadde embalaasi n'ab'emitego; bayingira mu bisaka, ne balinnya ku mayinja buli kibuga kirekeddwa, so tewali muntu atuula omwo.\n30 Naawe bw'olinyagibwa olikola otya? Newakubadde ng'oyambala olugoye olutwakaavu, newakubadde nga weeyonja n'ebintu ebya zaabu, newakubadde ng'ogaziya amaaso go nga weesiigako eddagala, weefuulira bwereere omulungi: baganzi bo bakunyooma, banoonya obulamu bwo.


Bukedde Online - Omubaka Kiiza yeeraliikiridde abamulondoola ne bba\nOmubaka Kiiza yeeraliikiridde abamulondoola ne bba\nKkooti ewadde abasajja omwagaanya okusajja...\nKiiza omubaka omukazi owa Kasese mu Palamenti yeegasse ku babaka abalala abavuddeyo ne bategeeza nti obulamu bwabwe buli mu katyabaga olw’abantu ababalondoola be beekengera nti balabika baagala kubatemula.\nABADDE akulira oludda oluvuganya mu Palamenti Winnie Kiiza asattira olw’abantu abatategeerekeka b’alumiriza nti baagala kumutta ne bba era famire ye eri mu kutya okw’amaanyi .\nAbabaka ba Palamenti babiri; Connie Nakayenze (Mbale) ne William Nzoghu (Busongora North) be basooka okuvaayo ne bawanjaga nti waliwo abantu abatategeerekeka ababalondoola era bali mu kutya nti bayinza okutemulwa nga Muhammad Kirumira n’omubaka mnnaabwe Ibrahim Abiriga bwe baatemulwa.\nNakayenze ye yasooka okwekubira enduulu mu Palamenti bwe yategeezezza nti waliwo abantu abatambulira mu mmotoka ne pikipiki abamulondoola buli w’alaga era ye ne famire bali mu kutya okutagambika.\nMu lutuula lwa Palamenti olwaddako, n’ omubaka Nzoghu yategeeza Sipiika Rebecca Kadaga nti kyenkana asula atunudde olw’obubonero bw’afuna nga bulaga nti waliwo abateekateeka okumuggya mu budde.\nNzoghu yannyonnyola nti waliwo abamulondoola awaka, mu kkubo na buli waagenda n’agamba Sipiika Kadaga nti asobeddwa obulamu era tamanyi waakuddukira era alina okutya nti ayinza okuttibwa essaawa yonna.\nOmugenzi Abiriga naye yasooka kwekubira nduulu enfunda eziwera nti waliwo abantu abamulondoola abaagala okumutta kyokka tewali kyakolebwawo kumwongera bukuumi.\nOmubaka Kiiza eyakomyewo mu ggwanga ku Lwokuna ne mubaka munne Kyagulanyi Sentamu (Bobi Wine) nga bava mu Amerika yategeezezza nti ekiro ekyakeesezza Mmande yasuze ku tebukye olwa bamukwatammundu abeebunguludde amaka gaabwe e Kiburara mu Kasese nga kirabika baabadde ku misono yaakutta bba Yowasi Bihande Bwambale.\nBba, Bihande eyaliko ssentebe wa LC e Kasese era omubaka wa Bukonjo East yasangiddwa alina w’atambuddeko mu Kasese nga tali waka mu kiseera bamukwata mmundu we baazindidde amaka gaabwe ate ye Kiiza ng’ali Kampala.\n“Baliraanwa baffe be baakubidde baze essimu ne bamulabula nataddayo waka,” Kiiza bwe yategeezezza n’agattako nti baliraanwa baasobodde okubalako abantu mwenda abaabadde babagalidde emmundu.\nKiiza yalumirizza nti ab’emmundu abaalumbye amaka baabadde mu byambalo by’amagye n’agamba nti singa ye oba bba battibwa, amagye gateekwa okunnyonnyola\nKyokka Omwogezi wa UPDF Brig. Richard Karemire yategeezezza nti tewali mujaasi wa UPDF yenna yaasindikiddwaako mu maka ga Kiiza oba bba Bihande.\nBrig. Karemire yagambye nti amagye gaayingidde mu nsonga omubaka Kiiza amangu ddala nga yaakategeeza nti waliwo abaserikale abali mu maka era baayungudde tiimu eyagenze mu maka kyokka tewali mujaasi yenna yasangiddwaawo.\nOmwogezi wa Poliisi mu ggwanga Emilian Kayima yategeezezza nti Poliisi egguddewo fayiro okunoonyereza ku bigambibwa nti waliwo abaagala okutuusa obulabe ku Kiiza ne bba Bihande.\nWabula yategeezezza nti ebyakazuulibwawo biraga nti tewali mujaasi oba muserikale yagenze mu maka ga Kiiza okumutusaako obulabe.\nKayima yagambye nti Poliisi yayungudde ttiimu y’Abaserikale ng’ekuliddwaamu omuduumizi wa Poliisi y’e Bwera mu Kasese ne bagenda mu maka ga Kiiza kyokka tewali kabonero konna kalaga nti waabaddewo abantu ab’emmundu.\nYagambye nti aba Poliisi baayogeddeko n’omu ku bakozi ba Kiiza ayitibwa Jimmy n’akakasa nti tewali wa mmundu yenna gwe baalabye waka.